title: 2010/488/Euratom: Deċiżjoni tal-Kunsill tas- 16 ta’ Novembru 2009 dwar il-konklużjoni, mill-Kummissjoni, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni

text:
               15.9.2010

               MT

               Il-Ġurnal Uffiċjali tal-Unjoni Ewropea

               L 242/33

         DEĊIŻJONI TAL-KUNSILL
   tas-16 ta’ Novembru 2009
   dwar il-konklużjoni, mill-Kummissjoni, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni
   (2010/488/Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b’mod partikolari l-paragrafu (2) tal-Artikolu 101 tiegħu,
   Wara li kkunsidra l-proposta tal-Kummissjoni,
   Billi:

               (1)

               Il-Kummissjoni mexxiet negozjati, skont id-Direttivi tal-Kunsill tat-22 ta’ Lulju 2008, dwar Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.

               (2)

               Il-konklużjoni tal-Ftehim, mill-Kummissjoni, għandha tiġi approvata,

         IDDEĊIEDA KIF ĠEJ:
   Artikolu uniku
   B’dan hija approvata l-konklużjoni, min-naħa tal-Kummissjoni, għal u f’isem il-Komunità Ewropea dwar l-Enerġija Atomika, tal-Ftehim għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni.
   It-test tal-Ftehim huwa mehmuż ma’ din id-Deċiżjoni.

      Magħmul fi Brussell, is-16 ta’ Novembru 2009.

            Għall-Kunsill

            Il-President

         C. MALMSTRÖM

    ---documentbreak---

               15.9.2010

               MT

               Il-Ġurnal Uffiċjali tal-Unjoni Ewropea

               L 242/34

         FTEHIM
   għall-kooperazzjoni bejn il-Komunità Ewropea dwar l-Enerġija Atomika u l-Gvern tar-Repubblika Federattiva tal-Brażil fil-qasam tar-riċerka dwar l-enerġija mill-fużjoni
   IL-KOMUNITÀ EWROPEA DWAR L-ENERĠIJA ATOMIKA (Euratom)
   u
   L-GVERN TAR-REPUBBLIKA FEDERATTIVA TAL-BRAŻIL
   (minn hawn ‘il quddiem imsejħa “il-Partijiet”),
   FILWAQT li jikkunsidraw li fil-Ftehim għall-Kooperazzjoni Xjentifika u Teknoloġika bejn il- Komunità Ewropea dwar l-Enerġija Atomika (Euratom) u l-Gvern tar-Repubblika Federattiva tal-Brażil u l-Komunità Ewropea, iffirmat fid-19 ta’ Jannar 2004, il-Partijiet jimpenjaw rwieħhom li jippromwovu l-kooperazzjoni fil-qasam tar-riċerka u fl-attivitajiet ta’ żvilupp teknoloġiku,
   XEWQANA li jkomplu jippromwovu l-iżvilupp tal-enerġija mill-fużjoni bħala għajn ta’ enerġija li potenzjalment tkun ambjentalment aċċettabbli, ekonomikament kompetittiva, u prattikament bla tarf,
   FTIEHMU KIF ĠEJ:
   Artikolu 1
   Għan
   L-għan ta’ dan il-Ftehim huwa li jintensifika l-kooperazzjoni bejn il-Partijiet fl-oqsma koperti mill-programmi ta’ fużjoni rispettivi tagħhom, abbażi ta’ benefiċċji reċiproċi u ta’ reċiproċità ġenerali sabiex jiġu żviluppati l-għarfien xjentifiku u l-kapaċità teknoloġika sottostanti għal sistema tal-enerġija mill-fużjoni.
   Artikolu 2
   Oqsma tal-kooperazzjoni
   L-oqsma tal-kooperazzjoni taħt dan il-Ftehim jistgħu jinkludu dawn li ġejjin:

               (a)

               tokamaks, inklużi l-proġetti l-kbar tal-ġenerazzjoni preżenti u attivitajiet marbuta ma’ dawk tal-ġenerazzjoni li jmiss;

               (b)

               alternattivi għat-tokamaks;

               (c)

               it-teknoloġija tal-enerġija mill-fużjoni manjetika;

               (d)

               it-teorija tal-plażma u l-fiżika applikata tal-plażma;

               (e)

               il-politiki u l-pjanijiet tal-programmi; u

               (f)

               oqsma oħrajn, kif reċiprokament maqbul bil-kitba bejn il-Partijiet, safejn ikunu koperti mill-programmi rispettivi tagħhom.

         Artikolu 3
   Għamliet tal-kooperazzjoni
   1.   L-għamliet tal-kooperazzjoni skont dan il-Ftehim jistgħu jinkludu dawn li ġejjin, iżda mhumiex limitati għalihom biss:

               (a)

               l-iskambju u l-għoti ta’ informazzjoni u data dwar attivitajiet xjentifiċi u tekniċi, avvenimenmti, prattiki u riżultati, u dwar politiki u pjanijiet tal-programm, inkluż l-iskambju ta’ informazzjoni mhux żvelata skont it-termini u l-kundizzjonijiet stabbiliti fl-Artikoli 6 u 7;

               (b)

               l-iskambju ta’ xjenzati, enġiniera u speċjalisti oħra għal perjodi maqbula ta’ żmien sabiex jipparteċipaw f’esperimenti, analiżi, disinn u attivitajiet oħra ta’ riċerka u żvilupp skont l-Artikolu 8;

               (c)

               l-organizzazzjoni ta’ seminars u laqgħat oħraj sabiex tiġi diskussa u skambjata informazzjoni dwar temi maqbula fl-oqsma elenkati fl-Artikolu 2, u sabiex jiġu identifikati attivitajiet kooperattivi li jistgħu jsiru skont l-Artikolu 5;

               (d)

               l-iskambju u l-għoti ta’ kampjuni, materjali u tagħmir (strumenti u komponenti) għall-esperimenti, għall-ittestjar u għall-evalwazzjoni skont l-Artikoli 9 u 11;

               (e)

               it-twettiq ta’ studji, proġetti jew esperimenti konġunti inklużi d-disinn, il-kostruzzjoni u t-tħaddim konġunt tagħhom;

               (f)

               it-twaqqif ta’ ħoloq tad-data bħall-għodod remoti għall-analiżi tad-data, iżda mhux limitati għalihom biss; u

               (g)

               għamliet oħra speċifiċi ta’ kooperazzjoni reċiprokament maqbula bil-miktub bejn il-Partijiet.

         2.   Kif ikun xieraq, il-Partijiet għandhom jikkoordinaw l-attivitajiet taħt dan il-Ftehim, ma’ attivitajiet internazzjonali oħra ta’ riċerka u żvilupp tal-fużjoni, sabiex titnaqqas kemm jista’ jkun id-duplikazzjoni tal-isforzi. Xejn f’dan il-Ftehim ma għandu jinftiehem li qed jagħmel ħsara lil ftehimiet eżistenti jew futuri għall-kooperazzjoni bejn il-Partijiet.
   Artikolu 4
   Kumitat ta’ Koordinazzjoni u Segretarji Eżekuttivi
   1.   Il-Partijiet għandhom jistabbilixxu Kumitat ta’ Koordinazzjoni biex jikkoordina u jissorvelja t-twettiq tal-attivitajiet taħt dan il-Ftehim. Kull Parti għandha taħtar għadd indaqs ta’ membri għall-Kumitat ta’ Koordinazzjoni u għandha tinnomina wieħed mill-membri maħtura tagħha bħala l-Kap tad-Delegazzjoni tagħha. Il-Kumitat ta’ Koordinazzjoni għandu jiltaqa’ kull sena, alternatament fir-Repubblika Federattiva tal-Brażil u fl-Unjoni Ewropea, jew fi żminijiet u postijiet oħra li jaqblu dwarhom huma. Il-Kap tad-Delegazzjoni tal-Parti li tkun qed tilqa’ l-Kumitat għandu jippresjedi l-laqgħa.
   2.   Il-Kumitat ta’ Koordinazzjoni għandu janalizza l-progress u l-pjanijiet tal-attivitajiet taħt dan il-Ftehim, u jipproponi, jikkoordina u japprova attivitajiet futuri ta’ kooperazzjoni li jaqgħu fl-ambitu ta’ dan il-Ftehim fir-rigward tal-mertu tekniku u l-livell ta’ sforz tagħhom biex jiżgura l-benefiċċju reċiproku u r-reċiproċità globali fi ħdan il-Ftehim.
   3.   Id-deċiżjonijiet kollha tal-Kumitat ta’ Koordinazzjoni għandhom jittieħdu b’konsensus.
   4.   Għal perjodi bejn il-laqgħat tal-Kumitat ta’ Koordinazzjoni, kull Parti għandha taħtar Segretarju Eżekuttiv biex jaġixxi f’isimha f’kull ma għandu x’jaqsam mal-kooperazzjoni li jaqgħu fil-kamp ta’ applikazzjoni ta’ dan il-Ftehim. Is-Segretarji Eżekuttivi għandhom ikunu responsabbli għall-ġestjoni ta’ kuljum ta’ din il-koperazzjoni.
   Artikolu 5
   Implimentazzjoni
   1.   Kull Parti għandha tagħżel entitajiet xierqa għall-implimentazzjoni tal-attivitajiet taħt dan il-Ftehim.
   2.   Meta l-Kumitat ta’ Koordinazzjoni japprova attività ta’ kooperazzjoni, għandu wkoll japprova, kull fejn ikun meħtieġ, Pjan tal-Proġett skont dan il-Ftehim.
   3.   Kull Pjan tal-Proġett għandu jelenka l-entitajiet magħżula sabiex jimplimentaw il-proġett, u jinkludi dispożizzjonijiet dettaljati għall-implimentazzjoni tal-attività ta’ kooperazzjoni, inklużi, l-ambitu tekniku u l-ġestjoni tiegħu, ir-responsabbiltajiet ta’ dekontaminazzjoni applikabbli, l-iskambju ta’ informazzjoni mhux żvelata, l-iskambju ta’ tagħmir, it-trattament ta’ proprjetà intellettwali, l-ispejjeż totali, il-kondiviżjoni tal-ispejjeż u l-iskeda, skont kif ikun xieraq.
   Artikolu 6
   Disponibbiltà u Disseminazzjoni ta’ Informazzjoni
   1.   Suġġetta għal-liġijiet u r-regolamenti applikabbli u għad-dispożizzjonijiet ta’ dan il-Ftehim, kull Parti u dawk magħżula minnha għandhom jimpenjaw irwieħhom biex iqiegħdu pjenament għad-dispożizzjoni tal-Parti l-oħra u ta’ dawk magħżula minnha, kwalunkwe informazzjoni li jkollhom u li tkun meħtieġa għat-twettiq tal-attivitajiet ta’ kooperazzjoni taħt dan il-Ftehim.
   2.   Il-Partijiet u dawk magħżula minnhom għandhom jappoġġaw l-usa’ disseminazzjoni possibbli ta’ informazzjoni li jkollhom id-dritt li jiżvelaw, sew jekk tkun ġiet żviluppata b’mod konġunt jew mogħtja jew skambjata skont dan il-Ftehim, soġġett għall-ħtieġa li tiġi protetta informazzjoni mhux żvelata u l-ħtieġa li tiġi protetta proprjetà intellettwali maħluqa jew mogħtija skont dan il-Ftehim.
   3.   L-informazzjoni trasmessa minn Parti waħda lill-Parti l-oħra skont dan il-Ftehim għandha tkun preċiża, safejn tkun taf u temmen il-Parti trasmettriċi, iżda l-Parti trasmettriċi ma tagħtix garanzija tal-adegwatezza tal-informazzjoni trasemessa għal kwalunkwe użu jew applikazzjoni partikolari mill-Parti li tkun qed tirċeviha jew minn kwalunkwe parti terza. L-informazzjoni żviluppata b’mod konġunt mill-Partijiet għandha tkun preċiża, safejn ikunu jafu u jemmnu ż-żewġ Partijiet. L-ebda Parti ma tiggarantixxi l-adegwatezza tagħha għal kwalunkwe skop, użu jew applikazzjoni minn xi waħda mill-Partijiet jew minn kwalunkwe parti terza.
   Artikolu 7
   Proprjetà intellettwali
   Il-protezzjoni u l-allokazzjoni tal-proprjetà intellettwali maħluqa jew mogħtija matul attivitajiet ta’ kooperazzjoni taħt dan il-Ftehim għandhom ikun rregolati mid-dispożizzjonijiet fl-Anness A, li għandu jifforma parti integrali minn dan il-Ftehim, u għandhom japplikaw għall-attivitajiet kollha mwettqa skont dan il-Ftehim.
   Artikolu 8
   Skambji ta’ Persunal
   F’dak li għandu x’jaqsam mal-iskambji tal-persunal bejn il-Partijiet jew dawk magħżula minnhom skont dan il-Ftehim, għandhom japplikaw id-dispożizzjonijiet li ġejjin:

               (a)

               kull Parti għandha tiżgura l-għażla ta’ persunal ikkwalifikat bil-ħiliet u l-kompetenza meħtieġa biex iwettaq l-attivitajiet ippjanati taħt dan il-Ftehim. L-iskambju tal-persunal għandu jinqabel bil-quddiem b’mod reċiproku permezz ta’ skambju ta’ ittri bejn il-Partijiet, b’referenza għal dan il-Ftehim u għad-dispożizzjonijiet rilevanti tiegħu dwar il-proprjetà intellettwali, kif ukoll referenza għall-attività ta’ kooperazzjoni kkonċernata;

               (b)

               kull Parti għandha tkun responsabbli għall-pagi, l-assigurazzjoni u l-benefiċċji li għandhom jingħataw lill-persunal tagħha li jkun qiegħed fuq skambju;

               (c)

               il-Parti li tibagħtu għandha tħallas għall-ispejjeż tal-ivvjaġġar u l-għajxien tal-persunal tagħha fuq skambju fl-istabbiliment ospitanti, sakemm ma jinqabilx mod ieħor;

               (d)

               il-Parti ospitanti għandha tieħu ħsieb tipprovdi alloġġ xieraq għall-persunal tal-Parti l-oħra li jkun qiegħed fuq skambju (u għall-familji tagħhom li jkunu joqogħdu magħhom) fuq bażi reċiproka u maqbula b’mod reċiproku;

               (e)

               il-Parti ospitanti għandha tipprovdi l-assistenza kollha meħtieġa lill-persunal tal-Parti l-oħra li jkun qiegħed fuq skambju f’dak li għandu x’jaqsam mal-formalitajiet amministrattivi (pereżempju biex tinħariġlu viża), skont il-liġijiet u r-regolamenti rilevanti tagħha;

               (f)

               kull Parti għandha tiżgura li l-persunal fuq skambju jobdi r-regoli ġenerali rigward ir-regolamenti dwar ix-xogħol u s-sikurezza fis-seħħ fl-istabbiliment ospitanti;

               (g)

               kull Parti tista’, bi spiża tagħha, tosserva attivitajiet speċifiċi ta’ ttestjar u ħidma analitika tal-Parti l-oħra fl-oqsma tal-kooperazzjoni definiti fl-Artikolu 2. Din l-osservazzjoni tista’ ssir permezz ta’ żjarat tal-persunal, soġġetta għall-qbil minn qabel tal-Parti ospitanti f’kull okkażjoni.

         Artikolu 9
   Skambji ta’ Tagħmir, Kampjuni, Materjali u Spare Parts
   Fil-każ li tagħmir, strumenti, kampjuni, materjali jew spare parts meħtieġa (minn hawn ‘il quddiem imsejħa “it-tagħmir, eċċ.”) għandhom jiġu skambjati, mislufa jew mogħtija minn Parti waħda jew dawk magħżula minnha lill-oħra jew lil dawk magħżula minnha, għandhom japplikaw id-dispożizzjonijiet li ġejjin li jkopru t-trasport bil-baħar u l-użu tat-tagħmir, eċċ.:

               (a)

               Il-Parti li tibgħathom għandha tagħti kemm jista’ jkun malajr lista dettaljata tat-tagħmir, eċċ. li għandu jiġu pprovdut, bl-ispeċifikazzjonijiet rilevanti u d-dokumentazzjoni teknika u informazzjonali;

               (b)

               it-tagħmir, eċċ. pprovdut mill-Parti li tibagħtu għandu jibqa’ l-proprjetà tagħha u għandu jintbagħat lura lill-Parti li tibagħtu f’data li għandha tiġi ddeterminata mill-Kumitat ta’ Koordinazzjoni, sakemm ma jkunx maqbul mod ieħor fil-Pjan tal-Proġett imsemmi fl-Artikolu 5;

               (c)

               it-tagħmir, eċċ. għandu jitħaddem biss fl-istabbiliment ospitanti permezz tal-qbil reċiproku bejn il-Partijiet; u

               (d)

               il-Parti li tirċevih għandha tipprovdi l-post meħtieġ għat-tagħmir, eċċ. u għandha tipprovdi għall-enerġija elettrika, l-ilma, il-gass u r-riżorsi oħra meħtieġa, skont ir-rekwiżiti tekniċi, li għandhom jinqablu reċiprokament mill-Partijiet.

         Artikolu 10
   Dispożizzjonijiet Ġenerali
   1.   Kull Parti għandha twettaq l-attivitajiet ipprovduti f’dan il-Ftehim suġġett għal-liġijiet u r-regolamenti applikabbli tagħha, u għandha tipprovdi riżorsi skont id-disponibbiltà tal-fondi approprjati.
   2.   Sakemm il-Partijiet ma jaqblux mod ieħor bil-miktub, l-ispejjeż kollha li jirriżultaw mill-kooperazzjoni taħt dan il-Ftehim għandhom jinġarru mill-Parti li ġġarrabhom.
   3.   Il-kwistjonijiet kollha ta’ interpretazzjoni jew implimentazzjoni marbuta ma’ dan il-Ftehim li jinqalgħu matul it-terminu tiegħu għandhom jissolvew permezz ta’ qbil bejn il-Partijiet.
   4.   Safejn jikkonċerna l-Euratom, dan il-Ftehim għandu japplika, minn naħa waħda, għat-territorji fejn japplika t-Trattat li jistabilixxi l-Euratom u għat-territorji tal-pajjiżi li qed jieħdu sehem fil-programm tal-fużjoni tal-Euratom bħala Stati terzi assoċjati bis-sħiħ, u min-naħa l-oħra, għat-territorju tar-Repubblika Federattiva tal-Brażil.
   Artikolu 11
   Tul ta’ Żmien, Emendar u Terminazzjoni
   1.   Dan il-Ftehim għandu jidħol fis-seħħ fid-data tal-aħħar notifika bil-miktub li permezz tagħha l-Partijiet jgħarrfu lil xulxin li l-proċeduri interni rispettivi tagħhom meħtieġa għad-dħul fis-seħħ tiegħu ikunu tlestew, u għandu jibqa’ fis-seħħ għal ħames snin, u jiġġedded awtomatikament għal perjodi addizzjonali ta’ ħames snin, sakemm Parti ma tinformax lill-Parti l-oħra bil-miktub li biħsiebha tittermina l-Ftehim.
   2.   Dan il-Ftehim jista’ jiġi emendat bi ftehim bil-miktub bejn il-Partijiet. L-emendi għandhom jidħlu fis-seħħ fid-data tal-aħħar notifika bil-miktub li permezz tagħha l-Partijiet jgħarrfu lil xulxin li l-proċeduri interni rispettivi tagħhom meħtieġa biex emenda tidħol fis-seħħ ikunu tlestew.
   3.   L-isforzi u l-esperimenti konġunti kollha li ma jkunux tlestew fit-terminazzjoni ta’ dan il-Ftehim jistgħu jitkomplew sakemm jitlestew skont it-termini ta’ dan il-Ftehim.
   4.   Kull Parti tista’ tittermina dan il-Ftehim u kwalunkwe Pjan ta’ Proġett f’kull ħin, b’notifika bil-miktub lill-Parti l-oħra. It-terminazzjoni dan għandha tkun effettiva sitt xhur wara d-data tal-wasla tan-notifika, bla ħsara għad-drittijiet li kwalukwe Parti setgħet tkun kisbet skont dan il-Ftehim jew skont Pjan ta’ Proġett sad-data tat-terminazzjoni.

      Iffirmat fi Brasília fis-27 ta’ Novembru 2009, duplikatament, bil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Litwana, Latvjana, Maltija, Polakka, Portugiża, Rumena, Slovakka, Slovena, Spanjola u Żvediża, b’kull test ikun awtentiku ndaqs.

            Għall-Komunità Ewropea dwar l-Enerġija Atomika

         JOÃO JOSÉ SOARES PACHECO

            Għall-Gvern tar-Repubblika Federattiva tal-Brażil

         MARCOS NOGUEIRA MARTINS

   ANNESS

      DRITTIJIET TA’ PROPRJETÀ INTELLETTWALI

   Drittijiet għal proprjetà intellettwali li nħolqu jew previsti f’dan il-Ftehim għandhom jiġu allokati kif ġej:
   I.   Applikazzjoni

   Dan l-Anness japplika għall-attivitajiet kollha ta’ kooperazzjoni mwettqin taħt dan il-Ftehim, għajr fejn speċifikament jinqabel mod ieħor.
   II.   Proprjetà, Allokazzjoni u Eżerċizzju tad-Drittijiet

               A.

               Għall-finijiet ta’ dan il-Ftehim, “Proprjetà Intellettwali” għandu jkollha t-tifsira mogħtija fl-Artikolu 2 tal-Konvenzjoni li tistabbilixxi l-Organizzazzjoni Dinjija tal-Proprjetà Intellettwali, magħmula fi Stokkolma fl-14 ta’ Lulju 1967.

               B.

               Dan l-Anness jittratta l-allokazzjoni ta’ drittijiet, interessi u royalties bejn il-Partijiet jew l-aġenziji implimentattivi tagħhom magħżula skont it-termini tal-Artikolu 5. Kull Parti għandha tiżgura li l-Parti l-oħra tista' tikseb id-drittijiet għal proprjetà intellettwali allokati lilha jew lill-aġenziji implimentattivi magħżula skont it-termini tal-Artikolu 5 f’konformità ma’ dan l-Anness. Dan l-Anness ma jibdilx u ma jippreġudikax l-allokazzjoni tat-tali drittijiet, interessi u royalties tal-awtur bejn Parti u ċ-ċittadini tagħha, li għandhom ikunu stabbiliti mil-liġijiet u l-prattika ta’ dik il-Parti.

               C.

               Id-drittijiet jew l-obbligi li joħorġu minn dan l-Anness ma għandhomx jiġu affettwati mit-terminazzjoni jew l-iskadenza ta’ dan il-Ftehim.

               D.

                           (1)

                           Fil-każ ta’ attivitajiet ta’ kooperazzjoni bejn il-Partijiet jew bejn l-aġenziji implimentattivi magħżula skont it-termini tal-Artikolu 5, il-proprjetà intellettwali li tinħoloq mir-riċerka konġunta, fi kliem ieħor, riċerka appoġġata miż-żewġ Partijiet, għandha tiġi ttrattata fi Pjan ta’ Ġestjoni Teknoloġika (TMP) skont il-prinċipji li ġejjin:

                                       (a)

                                       Il-Partijiet jew l-aġenziji implimentattivi tagħhom magħżula skont it-termini tal-Artikolu 5 għandhom jinnotifikaw lil xulxin fi żmien raġonevoli dwar kwalunkwe dritt tal-proprjetà intellettwali naxxenti minn dan il-Ftehim;

                                       (b)

                                       Sakemm ma jinqabilx mod ieħor, drittijiet, royalties u interessi fil-proprjetà intellettwali maħluqa matul ir-riċerka konġunta minn kwalunkwe Parti jew aġenzija implimentattiva magħżula skont it-termini tal-Artikolu 5 bla restrizzjoni territorjali;

                                       (c)

                                       Kull Parti jew aġenzija implimentattiva magħżula skont it-termini tal-Artikolu 5 għandha tfittex protezzjoni għall-proprjetà intellettwali li għaliha tikseb drittijiet u interessi skont TMP;

                                       (d)

                                       Kull Parti jew aġenzija implimentattiva magħżula skont it-termini tal-Artikolu 5 għandu jkollha liċenzja mhux esklussiva, irrevokabbli u bla ħlasijiet ta’ royalties biex tuża proprjetà intellettwali naxxenti minn dan il-Ftehim għal finijiet ta’ riċerka biss, skont il-liġijiet applikabbli rispettivi tal-Partijiet;

                                       (e)

                                       Riċerkaturi viżitaturi li jkunu ħadu sehem fil-ħolqien ta’ proprjetà intellettwali għandhom jirċievu d-drittijiet tal-proprjetà intellettwali u sehem mir-royalties miksuba mill-istituzzjonijiet ospitanti mill-għoti tal-liċenzji tat-tali drittijiet tal-proprjetà intellettwali skont il-politiki tal-istituzzjonijiet ospitanti. Kull Parti għandha tagħti lir-riċerkaturi viżitaturi trattament mhux anqas favorevoli minn dak li tagħti liċ-ċittadini tagħha stess fir-rigward tal-għoti tad-drittijiet ta’ proprjetà intellettwali u tas-sehem mir-royalties. Barra minn hekk, kull riċerkatur viżitatur imsemmi bħala inventur għandu jkun intitolat għal trattament bħal ċittadin tal-Parti ospitanti f’dak li għandu x’jaqsam ma’ premji, bonusijiet, benefiċċji, jew kwalunkwe premju ieħor, skont il-politika tal-istituzzjoni ospitanti u l-liġijiet rispettivi tal-Partijiet applikabbli f’dan il-każ.

                           (2)

                           Fil-każ ta’ attivitajiet ta’ kooperazzjoni għajr ir-riċerka konġunta li jaqgħu fi ħdan id-dispożizzjonijiet tal-paragrafu II.D.(1), sal-punt rekwiżit mil-liġijiet u r-regolamenti tagħha, kull Parti għandha tesiġi lill-parteċipanti tagħha li jidħlu fi ftehimiet speċifiċi dwar l-implimentazzjoni ta’ attivitajiet ta’ riċerka konġunta u d-drittijiet u l-obbligi rispettivi tal-parteċipanti. F’dak li għandu x’jaqsam mal-proprjetà intellettwali, normalment il-ftehimiet għandhom jindirizzaw, fost oħrajn, il-proprjeta', il-protezzjoni, id-drittijiet tal-utent għall-finijiet ta’ riċerka, l-isfruttament u d-disseminazzjoni, inklużi l-arranġamenti għall-pubblikazzjoni konġunta, id-drittijiet u l-obbligi tar-riċerkaturi viżitaturi u l-proċeduri għar-riżoluzzjoni tat-tilwim. Il-ftehimiet jistgħu jindirizzaw ukoll kwistjonijiet oħra bħall-aċċess għal informazzjoni tal-ewwel pjan u tal-isfond, l-għoti ta’ liċenzji u r-riżultati.

               E.

               Filwaqt li jinżammu l-kundizzjonijiet ta’ kompetizzjoni fl-oqsma affettwati mill-Ftehim, kull Parti għandha tagħmel ħilitha sabiex tiżgura li d-drittijiet akkwistati bis-saħħa ta’ dan il-Ftehim u l-arranġamenti magħmula skontu jkunu eżerċitati b’tali mod li jitrawmu partikolarment (i) l-użu ta’ informazzjoni maħluqa, jew inkella li saret disponibbli, skont il-Ftehim u d-disseminazzjoni tagħha safejn dan ikun konformi mal-kundizzjonijiet stabbiliti f’dan il-Ftehim, id-dispożizzjonijiet tat-Taqsima IV tagħha u kull regola li tista' tkun fis-seħħ skont il-liġijiet domestiċi tal-Partijiet li jiggvernaw it-trattament ta’ informazzjoni sensittiva jew kunfidenzjali fil-qasam nukleari, u (ii) l-adozzjoni u l-implimentazzjoni ta’ standards internazzjonali.

         III.   Xogħlijiet koperti bid-drittijiet tal-awtur

   Skont it-termini ta’ dan il-Ftehim, drittijiet tal-awtur li jkunu proprjetà tal-Partijiet jew tal-aġenziji implimentattivi magħżula skont l-Artikolu 5 għandhom jiġu ttrattati b’mod konsistenti mal-Ftehim dwar Aspetti tad-Drittijiet tal-Proprjetà Intellettwali Relatati mal-Kummerċ amministrat mill-Organizzazzjoni Dinjija tal-Kummerċ.
   IV.   Xogħlijiet Letterarji Xjentifiċi

   Suġġetti għat-trattament ipprovdut għal informazzjoni mhux żvelata fit-Taqsima 5, għandhom japplikaw il-proċeduri li ġejjin:

               A.

               Kull Parti jew aġenzija implimentattiva magħżula skont l-Artikolu 5 għandha tkun intitolata għal liċenzja mhux esklussiva, irrevokabbli u bla ħlasijiet tad-drittijiet tal-awtur fil-pajjiżi kollha sabiex tittraduċi, tipproduċi u tqassam pubblikament informazzjoni misjuba f’ġurnali, artikli, rapporti, kotba, jew mezzi oħra, xjentifiċi u tekniċi, li tirriżulta direttament minn riċerka konġunta skont dan il-Ftehim jew f’isem il-Partijiet;

               B.

               Ix-xogħlijiet kollha mħejjija skont din id-dispożizzjoni għandhom jirrispettaw lid-drittijiet morali tal-awtur skont l-Artikolu 6bis tal-Konvenzjoni ta’ Berna. Għandu jkollhom ukoll rikonoxximent viżibbli b’mod ċar tal-appoġġ kooperattiv tal-Partijiet.

         V.   Informazzjoni mhux Żvelata

   A.   Informazzjoni Dokumentarja mhux Żvelata

               (1)

               Kull Parti għandha tidentifika mill-aktar fis possibbli l-informazzjoni li tixtieq li tibqa’ mhux żvelata b’rabta ma’ dan il-Ftehim, filwaqt li jitqiesu, fost l-oħrajn, il-kriterji li ġejjin:

                           (a)

                           l-informazzjoni hija sigrieta fis-sens li, fl-intier jew fil-konfigurazzjoni jew ġemgħa preċiża tal-komponenti tagħha, la hija ġeneralment magħrufa u lanqas faċilment aċċessibbli b’mezzi legali;

                           (b)

                           l-informazzjoni għandha valur kummerċjali reali jew potenzjali minħabba s-segretezza tagħha; u

                           (c)

                           l-informazzjoni kienet soġġetta għal passi mill-persuna legalment fil-kontroll sabiex tinżamm is-segretezza tagħha, liema passi kienu raġonevoli fiċ-ċirkustanzi. F’ċerti każijiet il-Partijiet jistgħu jaqblu li, sakemm ma jkunx indikat mod ieħor, l-informazzjoni kollha pprovduta, skambjata jew maħluqa matul riċerka konġunta mwettqa skont dan il-Ftehim, jew parti minnha, ma tkunx tista' tiġi żvelata.

               (2)

               Kull Parti għandha tiżgura li l-informazzjoni mhux żvelata skont dan il-Ftehim u, minħabba f’hekk, in-natura pprivileġġata tagħha, tingħaraf faċilment bħala tali mill-Parti l-oħra, pereżempju permezz ta’ marki xierqa jew turija ta’ restrizzjoni. Dan japplika wkoll għal kwalunkwe riproduzzjoni, sħiħa jew parzjali, tal-informazzjoni msemmija. Parti jew parteċipant li jirċievu informazzjoni mhux żvelata skont dan il-Ftehim għandhom jirrispettaw in-natura pprivileġġata tagħha. Dawn il-limitazzjonijiet għandhom jintemmu b’mod awtomatiku meta din l-informazzjoni tiġi żvelata mis-sid bla restrizzjonijiet.

               (3)

               Informazzjoni mhux żvelat li tiġi kkomunikata skont dan il-Ftehim tista' tiġi disseminata mill-Parti li tkun qed tirċeviha lill-persuni impjegati minnha, inklużi l-kuntratturi tagħha, u lil dipartimenti oħra kkonċernati tal-Parti awtorizzati għall-għanijiet speċifiċi tar-riċerka konġunta li tkun għaddejja, fuq il-bażi ta’ ħtieġa għall-għarfien biss, u dejjem jekk kwalunkwe informazzjoni mhux żvelata li tiġi disseminata b’dan il-mod titħares skont dan l-Anness u safejn jipprovdu l-liġijiet u r-regolamenti ta’ kull Parti, u għandha tkun tingħaraf faċilment bħala tali, kif stabbilit hawn fuq.

         B.   Informazzjoni mhux żvelata li mhijiex dokumentarja
   Informazzjoni mhux żvelata li mhijiex dokumentarja jew informazzjoni oħra kunfidenzjali jew privileġġata pprovduta f’seminars u f’laqgħat oħra organizzati skont dan il-Ftehim, jew informazzjoni li toħroġ mis-sekondar tal-persunal, mill-użu tal-faċilitajiet, jew minn proġetti konġunti, għandha tiġi ttrattata mill-Partijiet jew minn dawk magħżula minnhom skont il-prinċipji speċifikati għall-informazzjoni dokumentarja f’dan il-Ftehim, dejjem jekk, madankollu, min jirċievi t-tali informazzjoni mhux żvelata jew informazzjoni oħra kunfidenzjali jew privileġġata jkun ġie mgħarraf bil-miktub dwar il-karattru kunfidenzjali tal-informazzjoni kkomunikat sa mhux aktar tard minn meta tkun saret it-tali komunikazzjoni.
   C.   Kontroll
   Kull Parti għandha tipprova tiżgura li informazzjoni mhux żvelata li tirċievi skont dan il-Ftehim għandha tiġi kkontrollata kif ipprovdut hawnhekk. Jekk waħda mill-Partijiet issir konxja li mhix se tkun, jew li huwa raġonevolment mistenni li mhux se tkun, f’qagħda li tissodisfa d-dispożizzjonijiet kontra d-disseminazzjoni tal-paragrafi A u B t’hawn fuq, għandha tgħarraf immedjatament lill-Parti l-oħra. Minn hemm ‘il quddiem, il-Partijiet għandhom jikkonsultaw lil xulxin sabiex ifasslu azzjoni xierqa.
   VI.   Riżoluzzjoni tat-tilwim u tipi ġodda jew mhux previsti ta’ proprjetà intellettwali

               A.

               Tilwimiet bejn il-Partijiet rigward propjetà intellettwali għandhom jiġu riżolti f’konformità mal-Artikolu 10(3) ta’ dan il-Ftehim. Madankollu, bi qbil reċiproku tal-Partijiet, tilwima bħal din tista' titressaq quddiem tribunal internazzjonali tal-arbitraġġ għal arbitraġġ vinkolanti skont ir-regoli applikabbli tal-liġi internazzjonali. Sakemm ma jinqabilx mod ieħor, għandhom japplikaw ir-regoli tal-arbitraġġ tal-UNCITRAL.

               B.

               Fil-każ li xi Parti tikkonkludi li jista' jirriżulta tip ġdid ta’ proprjetà intellettwali li mhux kopert f’TMP jew ftehim bejn entitajiet magħżula minn attività kooperattiva mwettqa skont dan il-Ftehim, jew jekk jinqalgħu xi diffikultajiet imprevisti, il-Partijiet għandhom jidħlu f’diskussjonijiet immedjati bil-ħsieb li jiżguraw li jkun hemm provvedimenti adegwati għall-protezzjoni, l-isfruttament u d-disseminazzjoni tal-proprjetà intellettwali kkonċernata ġewwa t-territorji rispettivi tagħhom, skont il-leġiżlazzjoni nazzjonali tagħhom.


title: Id-Deċiżjoni tal-Kunsill tat-18 ta' Ġunju 1998 Li tikkonċerna l-Ftehim bejn il-Komunità Ewropea, l-Aġenzija Ewropea dwar l-Ispazju u l-Organizzazzjoni Ewropea għas-Sigurtà fin-Navigazzjoni Aerea dwar kontribuzzjoni Ewropea għall-iżvilupp ta' sistema globali ta' navigazzjoni globali b'satelliti (GNSS)

text:
Avviż Legali Importanti

|

31998D0434

Official Journal L 194 , 10/07/1998 P. 0015 - 0015

		Id-Deċiżjoni tal-Kunsilltat-18 ta' Ġunju 1998Li tikkonċerna l-Ftehim bejn il-Komunità Ewropea, l-Aġenzija Ewropea dwar l-Ispazju u l-Organizzazzjoni Ewropea għas-Sigurtà fin-Navigazzjoni Aerea dwar kontribuzzjoni Ewropea għall-iżvilupp ta' sistema globali ta' navigazzjoni globali b'satelliti (GNSS)(98/434/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 75(1), l-Artikolu 84(2) u l-Artikolu 130m, flimkien ma' l-ewwel sentenza ta' l-Artikolu 228(2), l-ewwel subparagrafu ta' l-Artikolu 228(3) u ma' l-Artikolu 228(4) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi l-Komunità, fl-ambitu tal-poteri tagħha, tista' tagħti kontribuzzjoni għall-implimentazzjoni ta' sistema globali ta' navigazzjoni b'satelliti;Billi l-Ftehim bejn il-Komunità Ewropea, l-Aġenzija Ewropea dwar l-Ispazju u l-Organizzazzjoni Ewropea għas-Sigurtà fin-Navigazzjoni Aerea dwar kontribuzzjoni Ewropea għall-iżvilupp ta' sistema globali ta' navigazzjoni b'satelliti (GNSS) għandha tkun approvata,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea, l-Aġenzija Ewropea dwar l-Ispazju u l-Organizzazzjoni Ewropea għas-Sigurtà fin-Navigazzjoni Aerea dwar kontribuzzjoni għal-iżvilupp ta' sistema globali ta' navigazzjoni b'satelliti (GNSS) hija hawnhekk approvata f'isem il-Komunità.It-test tal-Ftehim kif ukoll l-annessi tekniċi magħhom huma mehmuża ma' din id-Deċiżjoni.Artikolu 21. Il-Komunità għandha tkun irrappreżentata fil-Kumitat Konġunt li jirreferi għalih l-Artikolu 5 tal-Ftehim mill-Kummissjoni.2. Rigward materji koperti fl-Artikolu 5(4) tal-Ftehim, il-pożizzjoni tal-Komunità għandha tkun adottata mill-Kunsill wara proposta mill-Kummissjoni; rigward materji koperti fl-Artikolu 5(1), (2) u (3), il-pożizzjoni tal-Komunità għandha tkun iddeterminata mill-Kummissjoni wara konsultazzjoni ma' Kumitat ta' rappreżentanti ta' l-Istati Membri.3. Il-Kummissjoni għandha tkun awtorizzata biex tapprova, f'isem il-Komunità, l-emendi li jirreferi għalihom l-Artikolu 5(4) tal-Ftehim.Artikolu 3Il-President tal-Kunsill għandu jkun awtorizzat biex jaħtar il-firmatarju tal-Ftehim f'isem il-Komunità.Magħmul fil-Lussemburgu, fit-18 ta' Ġunju 1998.Għall-KunsillIl-PresidentG. Strang[1] ĠU Ċ 337, 7.11.1997, p. 37.[2] ĠU Ċ 138, 4.5.1998.--------------------------------------------------FtehimBejn il-Komunità Ewropea, l-Aġenzija Spazjali Ewropea u l-Organizzazzjoni Ewropea għas-Sigurtà tan-Navigazzjoni ta' l-Ajru dwar Kontribuzzjoni Ewropea għall-iżvilupp ta' Sistema Globali għan-Navigazzjon bis-Satellita (SGNS)IL-KOMUNITÀ EWROPEA, hawnhekk iżjed 'il quddiem imsejħa "il-Komunità'", irrappreżentata minnuL-AĠENZIJA SPAZJALI EWROPEA, stabbilita mill-Konvenzjoni dwar l-Aġenzija Spazjali Ewropea miftuħa għall-firem f'Pariġi fit-30 ta' Mejju 1975, (hawnhekk iżjed 'il quddiem imsejħa "l-ASE"), irrappreżentata minn Antonio Rodotà, Direttur Ġenerali,uL-ORGANIZZAZZJONI EWROPEA GĦAS-SIGURTÀ TAN-NAVIGAZZJONI TA' L-AJRU, stabbilita mill-Konvenzjoni dwar il-Kooperazzjoni għas-Sigurtà dwar Navigazzjoni ta' l-Ajru tat-13 ta' Diċembru 1960, kif emendata mill-Protokoll tat-12 ta' Frar 1981 (hawnhekk iżjed 'il quddiem magħruf bħala "Eurocontrol"), irrappreżentata minn Yves Lambert, Direttur Ġenerali,Hawnhekk iżjed 'il quddiem magħrufa bħala "l-Partijiet"),WAQT LI JIEĦDU KONT li studji dwar navigazzjoni bis-satellita qegħdin jevolvu minn riċerka għad-definizzjoni ta' sistema operazzjonali ta' applikazzjoni u li dawn laħqu livell suffiċjenti ta' maturità għal kontribuzzjoni Ewropea għal sistema ta' navigazzjoni globali bis-satellita, u b'hekk ittejjeb l-involviment ta' l-industrija Ewropea f'dan il-kamp;WAQT LI JIEĦDU KONT ta' l-interess espress mill-Gvernijiet Ewropej f'kontribuzzjoni Ewropea għal navigazzjoni bis-satellita kif espress fl-okkażjoni tal-Konferenza Ewropea ta' l-Avjazzjoni Ċivili ta' l-10 ta' Ġunju 1994;WAQT LI JIKKUNSIDRAW il-komunikazzjoni mill-Kummissjoni tal-Komunitajiet Ewropej (hawnhekk iżjed 'il quddiem magħrufa bħala "il-Kummissjoni") dwar servizzi ta' navigazzjoni bis-satellita ta' l-14 ta' Ġunju 1994, ir-Riżoluzzjoni tal-Parlament Ewropew tat-13 ta' Novembru 1994, ir-Riżoluzzjoni tal-Kunsill ta' l-Unjoni Ewropea tad-19 ta' Diċembru 1994 dwar il-kontribuzzjoni Ewropea għall-iżvilupp ta' Sistema ta' Navigazzjoni Globali bis-Satellita (SNGS), il-konklużjonijiet tal-Kunsill ta' l-Unjoni Ewropea ta' l-14 ta' Marzu 1995, li jistieden lill-Kummissjoni Ewropea biex tikkontribwixxi għall-implimentazzjoni tas-Sistema ta' Navigazznoni Globali bis-Satellita (SGNS 1) billi tieħu l-passi kollha neċessarji għall-kiri tat-transponders AOR-E u IOR Inmarsat III, u d-Deċiżjoni Nru 1692/96/KE tal-Parlament Ewropew u tal-Kunsill tat-23 ta' Lulju 1996 dwar linji ta' gwida Komunitarji għall-iżvilupp tan-network tat-trasport trans-Ewropew;WAQT LI JIKKUNSIDRAW l-approvazzjoni tal-Kunsill ta' l-ASE ta' dan il-Ftehim fl-24 ta' Ġunju 1997 taħt l-Artikolu 14(1) tal-Konvenzjoni ta' l-Aġenzja Spazjali Ewropea;WAQT LI JIKKUNSIDRAW il-Miżura 83/22 meħuda mill-Kummissjoni Permanenti tal-Eurocontrol fil-31 ta' Jannar 1995, skond l-Artikolu 11 tal-Konvenzjoni dwar Kooperazzjoni għas-Sigurtà tan-Navigazzjoni ta'l-Ajru, kif emendata fit-12 ta' Frar 1981;WAQT LI JIRRIKONOXXU n-neċessità jiġu kkoordinati aktar l-attivitajiet tagħhom sabiex tiġi assigurata l-kredibilità u l-effettività ta' involviment Ewropew f'dan il-kamp, partikolarment fir-rigward ta' l-iżvilupp ta' sistema ta' navigazzjoni bis-satellita bl-użu ta' payloads ta' navigazzjoni ta' l-Inmarsat III li għalihom il-Partijiet issottomettew proposta intitolata "Servizz ta"Overlay tan-Navigazzjoni Ewropea Ġeostazzjonarja (EGNOS) li ġiet aċċettata mill-Kunsill ta' l-Inmarsat fil-21 ta' Novembru 1994 u wkoll fil-15 ta' Novembru 1995;FTEHMU KIF ĠEJ:Artikolu 1L-GħanL-iskop ta' dan il-Ftehim għandu jkun li tiġi stabbilita kooperazzjoni bejn il-Partijiet bi skop li tiġi fornita kontribuzzjoni Ewropea għall-iżvilupp ta' Sistema ta' Navigazzjoni Globali bis-Satellita. Dak l-isforz konġunt għandu skop li jqiegħed lill-Ewropa f'pożizzjoni li tippermetti disposizzjoni għal servizz ta' navigazzjoni bis-satellita li, sa fejn huwa prattikabbli, jissoddisfa l-ħtiġiet ta' utenti ċivili għall-użu operazzjonali indipendentement minn mezzi oħrajn ta' navigazzjoni u pożizzjoni bir-radju.Artikolu 2DefinizzjonijietGħall-iskop ta' dan il-Ftehim:"Sistema ta' Navigazzjoni Globali bis-Satellita" hawnhekk iżjed 'il quddiem imsejħa "GNSS" tfisser sistema ta' pożizzjoni, veloċità u ta' determinazzjoni tal-ħin ibbażata fuq satellita fid-dinja kollha li tissodisfa fuq bażi permanenti ħtiġiet potenzjali ta' utenti għal applikazzjonijiet ċivili."GNSS 1": tfisser implimentazzjoni inizjali ta' GNSS, ibbażata fuq is-sistemi militari ta' navigazzjoni bis-satellita ta' l-Istati Uniti ta' l-Amerika u tar-Russja, awmentati b'sistemi ċivili, iddiżinjati biex jipprovdi lill-utent b'monitoraġġ suffiċjenti indipendenti tas-sistema kollha."GNSS 2": tfisser sistema dinjija ta' navigazzjoni ċivili bis-satellita li għandha tiġi kkontrollata u ġestita internazzjonalment, li tissodisfa l-ħtiġiet tal-kategoriji kollha ta' utenti għad-determinazzjoni ta' pożizzjoni, veloċità u ħin."Servizz"Overlay tan-Navigazzjoni Ġeostazzjonarja Ewropea (EGNOS): tfisser awmentazzjoni Ewropea ta' sistemi eżistenti ta' navigazzjoni u pożizzjoni bis-satellita, bl-użu ta' satelliti ġeostazzjonarji, bl-iskop li tittejjeb il-ħidma ta' dawn is-sistemi fl-Ewropa u li tiġi pprovduta kapaċità fuq iż-żona intiera ġeostazzjonarja ta' xandir. EGNOS hija komponent Ewropew ta' SGNS 1.Artikolu 3Il-kamp ta' applikazzjoniL-iskop tal-kooperazzjoni bejn il-Partijiet huwa kopert b'dan il-Ftehim u ddettaljat oltre fl-Annessi I u II. Ikopri l-attivitajiet kollha li ġejjin:(a) l-iżvilupp u l-validazzjoni ta' kapaċità operazzjonali ta' kontribuzzjoni Ewropea lejn GNSS 1, bl-użu ta' sistemi tas-satellita eżistenti u kull awmentazzjonijiet xierqa sabiex jintlaħqu l-ħtiġiet ta' l-utenti;(b) koordinazzjoni ta' l-azzjonijiet ta' kull Parti biex tintlaħaq kapaċità operazzjonali sħiħa ta' GNSS 1;(ċ) parallelli ma' GNSS 1, xogħol preparatorju għad-definizzjoni u ddisinjar ta' GNSS 2.Artikolu 4Il-kontribuzzjonijiet tal-Partijiet għal GNSS 1Il-Partijiet għandhom jieħdu l-miżuri approprjati, skond ir-regoli u l-proċeduri rispettivi tagħhom, u għandhom jagħmlu l-aħjar sforzi sabiex jikkontribwixxu fiż-żmien dovut għal GNSS 1 kif speċifikat fl-Anness II, kif ġej:(a) l-ESA għandha tikkontribwixxi permezz ta' l-implimentazzjoni tal-Programm ta' Riċerka Avvanzata fis-Sistemi ta' Telekomunikazzjonijiet (RAST) tagħha, b'mod partikolari l-element 9, li jinkludi l-iżviluppi tekniċi ta' EGNOS u l-operazzjoni tiegħu għall-iskopijiet tat-testing u validazzjoni teknika;(b) Il-Eurokontroll għandha tipprovdi l-ħtiġiet ta' l-utent ta' l-avjazzjoni ċivili u tivvalida s-sistema riżultanti fid-dawl ta' dawn il-ħtiġiet. Il-Eurocontrol għandha wkoll tappoġġa l-isforzi Ewropej sabiex tassigura li GNSS 1 huwa operazzjonalment aċċettabbli għall-avjazzjoni ċivili;(ċ) Il-Komunità għandha tikkontribwixxi għall-konsolidazzjoni tal-ħtiġiet ta' l-utenti kollha u għall-validazzjoni tas-sistema riżultanti fid-dawl ta' dawn il-ħtiġiet, b'mod partikolari fil-qafas tan-Networks Transewropej tagħha u ta' l-azzjonijiet ta' Riċerka u Żvilupp', mingħajr preġudizzju għal leġislazzjoni dwar proċeduri ta' armonizzazzjoni teknika bħal dawk dwar inġenji ta' l-ajru u tagħmir ta' mmaniġġar tat-traffiku ta' l-ajru.Il-Komunità għandha, b'mod partikolari, tipprovdi wkoll għall-istabbiliment ta' l-EGNOS billi tieħu l-miżuri kollha approprjati, inkluż il-kiri ta' transponders ġeostazzjonarji.Artikolu 5Arranġamenti ta' xogħol bejn il-Partijiet1. Sabiex jiġi aċċertat żvilupp progressiv tal-kooperazzjoni tagħhom, Kumitat Konġunt Tripartit kompost mill-Partijiet huwa hawnhekk stabbilit bl-objettiv tal-monitoraġġ ta' l-implimentazzjoni ta' dan il-Ftehim. Il-Kumitat Konġunt Tripartit għandu jiltaqa' għall-inqas darba fis-sena jew aktar spiss, jekk neċessarju, fuq talba ta' waħda mill-Partijiet, u għandu jadotta r-regoli proprji ta' proċedura.2. Il-Kumitat Konġunt Tripartit għandu jiġi assistit minn Segretarjat sabiex jipprovdi appoġġ amministrattiv ta' kuljum u, fuq talba, jorganizza appoġġ tekniku. Il-Partijiet għandhom iġibu ruħhom, skond ir-regoli u l-proċeduri rispettivi tagħhom, li jikkontribwixxu konġuntement għal dan l-appoġġ amministrattiv.3. Il-Kumitat Konġunt Tripartit għandu jwettaq ix-xogħlijiet speċifikati f'dan il-Ftehim billi:(a) jiskambja informazzjoni tal-progess li sar f'attivitajiet relatati ma' l-iskop ta' dan il-Ftehim u jiskambja dokumentazzjoni rilevanti u riżultati li joħorġu mill-kontribuzzjonijiet tal-Partijiet taħt dan il-Ftehim;(b) jistiednu rappreżentanti minn kull Parti biex jipparteċipaw f'laqgħat dwar dawk l-attivitajiet li jiffurmaw il-bażi ta' dan il-Ftehim;(ċ) jiskambja informazzjoni u jikkoordina, sa fejn possibbli, qabel kuntatti ma' partijiet terzi non-Ewropej meta dawn il-kuntatti huma rilevanti għal dan il-Ftehim;(d) jifformola proposti lejn arranġamenti neċessarji għas-servizz operazzjonali futur ta' pożizzjonar u navigazzjoni;(e) jissottometti proposti għall-organizzazzjoni ta' l-appoġġ tas-Segretarjat.4. Kull modifika jew aġġornament dwar il-kontenut tekniku ta' l-Annessi I u II li m'għandhom l-ebda impatt fuq l-iskop ta' dan il-Ftehim, speċjalment fuq il-pożizzjonijiet finanzjarji u operazzjonali tiegħu, jistgħu jiġu approvati mill-Kumitat Konġunt Tripartit, b'deċiżjoni unanima.Artikolu 6L-Iskambju u l-kxif ta' informazzjoni1. Kull Parti għandha tiskambja mal-Partijiet l-oħrajn l-informazzjoni kollha a disposizzjoni tagħha li tista' tkun meħtieġa għall-implimentazzjoni ta' dan il-Ftehim, bla ħsara għar-regoli proprji tagħha dwar skambju ta' informazzjoni.2. Ħlief kif provdut xort' oħra, l-ebda Parti m'għandha tikxef informazzjoni skambjata fir-rigward ta' dan il-Ftehim lil kull persuna ta' xort' oħra minn dawk impjegati minnhom jew uffiċjalment intitolati li jużaw din l-informazzjoni (inklużi l-Istat Membru ta' kull organizzazzjoni) u lanqas jużawha għal skopijiet kummerċjali. Dan il-kxif għandu jestendi biss sa fejn jista' jkun neċessarju għall-iskop ta' dan il-Ftehim u għandu jkun f'kunfidenza stretta.Artikolu 7Drittijiet u proprjetajiet1. Kull Parti għandha, skond ir-regoli u l-proċeduri proprji tagħha, tamministra jew iżżomm il-proprjetà u drittijiet kummerċjali fis-software, it-tagħmir u dokumentazzjoni li tkun iffinanzjat u żviluppat fil-kwadru ta' l-attivitajiet proprji tagħha fl-implimentazzjoni ta' dan il-Ftehim.2. Arranġamenti speċifiċi bejn il-Partijiet jistgħu jkunu meħtieġa għall-iskop ta' dan il-Ftehim.Artikolu 8Arranġamenti finanzjarji1. Kull Parti għandha tassigura li jsiru l-arranġamenti finanzjarji approprjati f'ħin xieraq u skond il-proċeduri proprji sabiex jiġu skarikati r-responsabbilitajiet proprji tagħha skond dan il-Ftehim u l-Annessi.2. Mal-kompletazzjoni tat-testing u tal-validazzjoni teknika EGNOS, arranġamenti finanzjarji ġodda huwa meħtieġ li jkunu f'posthom.Artikolu 9Awtorità kuntrattwali u proċeduriIl-kuntratti kollha meħtieġa għall-implimentazzjoni ta' dan il-Ftehim u li huma konklużi minn parti waħda jiġu konklużi skond il-proċeduri normali ta' dik il-Parti, bla ħsara ta' l-Artikolu 7(2).Artikolu 10Liabilità1. Il-Partijiet b'dan jiftiehmu illi, fir-rigward ta' l-attivitajiet meħuda skond dan il-Ftehim, l-ebda Parti m'għandha tagħmel pretensjoni kontra Parti oħra fir-rigward ta' inġurja jew mewt ta' l-impjegati tagħha, jew ta' kwalunkwe persuna li taġixxi f'isimha, jew fir-rigward ta' ħsara ta' kull tip jew għal telf ta' proprjetà, ikkawżat minn kwalunkwe mill-Partijiet, kemm jekk din l-inġurja, mewt, jew telf jirriżultaw minn negliġenza jew xort' oħra, ħlief fil-każ ta' negliġenza grossa jew miskondotta volontarja.2. Fil-każ ta' talba minn terz li tirriżulta mill-implimentazzjoni tal-Partijiet tal-kontribuzzjonijiet rispettivi kif speċifikat fl-Anness II, kull Parti hija responsabbli biss sa fejn it-talba tirrelata għall-kontribuzzjoni ta' dik il-Parti.3. Il-Partijiet hawnhekk jiftiehmu li biss il-Parti li tkun ikkuntrattat ma' parti terza fil-kuntest ta' esekuzzjoni tal-kontribuzzjonijiet tal-Partijiet kif speċifikat fl-Anness II għandha tkun responsabbli għal pretensjonijiet minn dik il-parti terza li jirriżultaw minn dak il-kuntratt in kwistjoni.Artikolu 11Force majeureL-ebda Parti m'għandha titqies li vvjolat dan il-Ftehim jekk in-nuqqas li tiġi pprovduta l-kontribuzzjoni hawn taħt toriġina minn jew hi kkawżata minn force majeure.Artikolu 12Relazzjonijiet Pubbliċi1. Kull Parti għandha tieħu fuqha li tikkoordina ma' l-oħrajn bil-quddiem fir-rigward ta' l-attivitajiet ta' relazzjonijiet pubbliċi proprji jew konġunti li jirrigwardaw suġġetti koperti minn dan il-Ftehim.2. Fl-attivitajiet rilevanti kollha tal-media, ir-rwol ta' kull Parti f'dan il-Ftehim għandu jiġi identifikat b'mod ċar u jissemma.3. L-arranġamenti dettaljati għall-implimentazzjoni ta' attivitajiet ta' relazzjonijiet pubbliċi previsti f'dan l-Artikolu għandhom jiġu adottati konġuntement.Artikolu 13Emendi1. Dan il-Ftehim għandu jiġi emendat biss bi ftehim unanimu bil-miktub tal-Partijiet.2. Fil-każ li xi Parti tiltaqa' ma' problemi tul il-kontribuzzjoni rispettiva tagħha, inkluż kontribuzzjoni finanzjarja, il-Partijiet jiftiehmu li jeżaminaw, fil-kwadru tal-Kumitat Tripartit Konġunt,modi biex jilħqu l-kontribuzzjonijiet ippjanati u jirrevedu, sa fejn neċessarju, l-objettivi u l-kontenut ta' dan il-Ftehim.Artikolu 14Parteċipazzjoni minn partijiet terziDan il-Ftehim jista' jinfetaħ għall-parteċipazzjoni minn partijiet oħrajn li jistgħu jikkontribwixxu għas-sodisfazzjon tax-xogħlijiet taħt dan il-Ftehim. L-emendi skond il-proċedura stabbilita fl-Artikolu 13 jistgħu mbagħad isiru għal dak l-iskop.Artikolu 15Riżoluzzjoni tat-tilwimiet1. Kull tilwima li tista' toriġina bejn partijiet li jirrelataw għall-interpretazzjoni jew l-applikazzjoni ta' dan il-Ftehim jew l-Annessi tiegħu għandha tiġi sottomessa għal negozjati diretti fil-Kumitat Tripartit Konġunt.2. Jekk mhuwiex possibbli li t-tilwima tiġi riżolta skond il-paragrafu 1, kull Parti tista' tinnotifika lill-oħrajn bl-appuntament ta' arbitru; il-Partijiet l-oħrajn għandhom imbagħad jaħtru l-arbitru tagħhom fi żmien xahrejn.3. Il-Kumitat Tripartit Konġunt għandu jaħtar żewġ arbitri addizzjonali b'deċiżjoni unanima.4. Id-deċiżjonijiet ta' l-arbtiri għandhom jittieħdu b'vot tal-maġġoranza.5. Kull parti għat-tilwima għandha tieħu l-passi approprjati meħtieġa biex jiġu implimentati d-deċiżjonijiet ta' l-arbitri.Artikolu 16AnnessiDan il-Ftehim jikkontjieni l-Annessi I u II li għandhom jiffurmaw parti integrali tiegħu. L-Artikolu 5(4) jikkontjieni l-proċedura għall-aġġornar u l-modifikar ta' l-Annessi.Artikolu 17Dħul fis-seħħ u terminazzjoni1. Dan il-Ftehim għandu jidħol fis-seħħ fid-data li fiha l-Partijiet jiffirmawh, u għandu jibqa' fis-seħħ sal-kompletazzjoni ta' l-attivitajiet speċifikati fl-Annessi I u II jew sa dak iż-żmien meta l-Ftehim jiġi sostitwit bi ftehim ieħor ta' kooperazzjoni.2. Minkejja l-paragrafu 1, kull Parti tista' madanakollu ttemm dan il-Ftehim mal-kompletazzjoni tal-validazzjoni teknika u operazzjonali ta' l-EGNOS, billi tinnotifika lill-Partijiet l-oħrajn bl-intenzjoni tagħha sitt xhur bil-quddiem.3. F'każ ta' terminazzjoni tal-Ftehim minn waħda mill-Partijiet skond il-paragrafu 2, il-Partijiet għandhom jiftiehmu dwar il-miżuri approprjati li għandhom jittieħdu.Artikolu 18Testi AwtentiċiDan il-Ftehim huwa ffirmat fi tliet kopji oriġinali bil-lingwi: Daniż, Ingliż, Olandiż, Finlandiż, Franċiż, Ġermaniż, Grieg, Taljan, Portugiż, Spanjola u Svendiż, u kull test huwa ugwalment awtentiku.En fe de lo cual, los abajo firmantes, debidamente facultados, han firmado el presente Acuerdo.Til bekræftelse heraf har undertegnede befuldmægtigede underskrevet denne aftale.Zu Urkund dessen haben die hierzu gehörig befugten Unterzeichneten dieses Übereinkommen unterzeichnet.Προς πίστωση των ανωτέρω, οι υπογράφοντες, δεόντως εξουσιοδοτημένοι, υπέγραψαν την παρούσα συμφωνία.In witness whereof, the undersigned, duly empowered to that effect, have signed this Agreement.En foi de quoi, les soussignés, dûment habilités, ont signé le présent accord.In fede di che, i sottoscritti, debitamente autorizzati, hanno firmato il presente accordo.Ten blijke waarvan de ondergetekenden, daartoe naar behoren gemachtigd, deze overeenkomst hebben ondertekend.Em fé do que, os abaixo assinados, devidamente autorizados para o efeito, assinam o presente acordo.Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen.Till bevis härpå har undertecknade befullmäktigade undertecknat detta avtal.Hecho en Luxemburgo, el dieciocho de junio de mil novecientos noventa y ocho.Udfærdiget i Luxembourg, den attende juni nitten hundrede og otteoghalvfems.Geschehen zu Luxemburg am achtzehnten Juni neunzehnhundertachtundneunzig.Έγινε στο Λουξεμβουργο, στις δεκαοκτώ Ιουνίου χίλια εννιακόσια ενενήντα οκτώ.Done at Luxembourg on the eighteenth day of June in the year one thousand nine hundred and ninety-eight.Fait à Luxembourg, le dix-huit juin mil neuf cent quatre-vingt-dix-huit.Fatto a Lussemburgo, l' diciotto giugno millenovecentonovantotto.Gedaan te Luxemburg, de achttiende juni negentienhonderd achtennegentig.Feito no Luxemburgo, em dezoito de Junho de mil novecentos e noventa e oito.Tehty Luxemburgissa kahdeksantenatoista päivänä kesäkuuta vuonna tuhatyhdeksänsataayhdeksänkymmentäkahdeksan.Som skedde i Luxemburg den artonde juni nittonhundranittioåtta.Por la Comunidad EuropeaFor Det Europæiske FælleskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaFör Europeiska gemenskapen+++++ TIFF +++++Por la Agencia Espacial EuropeaFor Den Europæiske RumorganisationFür die Europäische WeltraumorganisationΓια την Ευρωπαϊκή Υπηρεσία ΔιαστήματοςFor the European Space AgencyPour l'Agence spatiale européennePer l'Agenzia spaziale europeaVoor het Europees RuimteagentschapPela Agência Espacial EuropeiaEuroopan avaruusjärjestön puolestaFör Europeiska rymdorganisationen+++++ TIFF +++++Por la Organización Europea para la Seguridad de la Navegación AéreaFor Den Europæiske Organisation for LuftfartssikkerhedFür die Europäische Organisation zur Sicherung der LuftfahrtΓια τον Ευρωπαϊκό Οργανισμό για την Ασφάλεια της ΑεροναυτιλίαςFor the European Organisation for the Safety of Air NavigationPour l'Organisation européenne pour la sécurité de la navigation aériennePer l'Organizzazione europea per la sicurezza della navigazione aereaVoor de Europese Organisatie voor de veiligheid van de luchtvaartPela Organização Europeia para a Segurança da Navegação AéreaEuroopan lentoturvallisuusjärjestön puolestaFör Europeiska organisationen för luftfartssäkerhet+++++ TIFF +++++--------------------------------------------------


title: Deċiżjoni tal-Kunsill 2014/73/PESK tal- 10 ta’ Frar 2014 dwar operazzjoni militari tal-Unjoni Ewropea fir-Repubblika Ċentru-Afrikana (EUFOR RCA)

text:
               11.2.2014

               MT

               Il-Ġurnal Uffiċjali tal-Unjoni Ewropea

               L 40/59

         DEĊIŻJONI TAL-KUNSILL 2014/73/PESK
   tal-10 ta’ Frar 2014
   dwar operazzjoni militari tal-Unjoni Ewropea fir-Repubblika Ċentru-Afrikana (EUFOR RCA)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fir-Riżoluzzjoni 2127 (2013) tiegħu dwar is-sitwazzjoni fir-Repubblika Ċentru-Afrikana (RĊA), adottata fil-5 ta' Diċembru 2013, il-Kunsill tas-Sigurtà tan-Nazzjonijiet Uniti (KSNU) esprima tħassib profond dwar id-deterjorament kontinwu tas-sitwazzjoni tas-sigurtà u l-ksur ripetut u dejjem jiżdied tad-dritt umanitarju internazzjonali u tad-drittijiet tal-bniedem fir-RĊA. Barra minn hekk, huwa awtorizza l-iskjerament tal-Missjoni ta’ Appoġġ Internazzjonali Mmexxija mill-Afrika fir-RĊA (AFISM-CAR) għal perijodu ta' tnax-il xahar u awtorizza l-iskjerament ta' forzi Franċiżi fir-RĊA, għal perijodu temporanju, biex jieħdu l-miżuri kollha meħtieġa biex jappoġġaw AFISM-CAR fit-twettiq tal-mandat tagħha.

               (2)

               Wara l-konklużjonijiet tal-Kunsill tal-21 ta' Ottubru 2013 u tas-16 ta' Diċembru 2013, il-Kunsill Ewropew fil-konklużjonijiet tiegħu tal-20 ta' Diċembru 2013 esprima t-tħassib tiegħu dwar il-kriżi li kontinwament sejra għall-agħar fir-RĊA u l-konsegwenzi serji umanitarji u ta' drittijiet tal-bniedem tagħha. Huwa laqa' l-intervent militari Franċiż b'appoġġ għall-forzi Afrikani biex jgħinu biex jerġa' jkun hemm sigurtà kif ukoll l-impenn konsistenti tas-sħab Afrikani tiegħu biex jistabbilizzaw is-sitwazzjoni. Fil-qafas ta' approċċ komprensiv, huwa kkonferma r-rieda tal-UE li teżamina l-użu ta' strumenti rilevanti biex tikkontribwixxi għall-isforzi li qed isiru għall-istabilizzazzjoni tal-pajjiż, fost l-oħrajn fil-qafas tal-Politika ta' Sigurtà u ta' Difiża Komuni (PSDK), kemm fid-dimensjoni militari kif ukoll dik ċivili. Huwa stieden lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) biex tippreżenta proposta dwar dan għal deċiżjoni fil-Kunsill f'Jannar 2014.

               (3)

               Fl-20 ta' Jannar 2014, il-Kunsill approva Kunċett ta' Maniġġar ta' Kriżi għal operazzjoni militari ta' tranżizzjoni tal-PSDK fir-RĊA, (minn hawn 'il quddiem 'EUFOR RCA'), soġġett għal Riżoluzzjoni tal-KSNU adottata taħt il-Kapitolu VII tal-Karta tan-NU. Il-Kunsill saħaq dwar l-importanza ta' kooperazzjoni mill-qrib mas-sħab tiegħu, b'mod partikolari n-NU, l-Unjoni Afrikana (UA), l-awtoritajiet tar-RĊA, kif ukoll mal-Operazzjoni Franċiża Sangaris.

               (4)

               Fit-28 ta' Jannar 2014, il-KSNU adotta r-Riżoluzzjoni 2134 (2014) li tawtorizza l-istabbiliment ta' operazzjoni tal-UE, EUFOR RCA.

               (5)

               Fit-23 ta' Jannar 2014, is-Segretarjat Ġenerali tal-Komunità Ekonomika tal-Istati tal-Afrika Ċentrali (ECCAS) laqa' b'sodisfazzjon l-istabbiliment tal-operazzjoni tal-UE fir-RĊA.

               (6)

               Fl-24 ta' Jannar 2014, f'ittra indirizzata lir-RGħ, il-President interim tar-RĊA laqa' b'sodisfazzjon l-istabbiliment tal-operazzjoni tal-UE awtorizzata mir-Riżoluzzjoni tal-KSNU 2134 (2014).

               (7)

               L-EUFOR RCA għandha timplimenta malajr kemm jista' jkun il-Kapaċità Operattiva Sħiħa (KOS) sabiex tikkontribwixxi għall-istabbilizzazzjoni tas-sitwazzjoni. Hija għandha twettaq kompiti ordnati bil-għan li jsir it-trasferiment tar-responsabbiltajiet lill-AFISM-CAR fi żmien erba' sa sitt xhur minn meta tintlaħaq il-KOS.

               (8)

               F'konformità mal-Artikolu 38 tat-Trattat dwar l-Unjoni Ewropea (TUE), il-Kumitat Politiku u ta' Sigurtà (KPS) għandu jeżerċita, taħt ir-responsabbiltà tal-Kunsill u tar-RGħ, kontroll politiku fuq l-operazzjoni ta' mmaniġġar ta' kriżi, jagħtiha direzzjoni strateġika u jieħu d-deċiżjonijiet rilevanti f'dak ir-rigward.

               (9)

               Huwa meħtieġ li jiġu negozjati u konklużi ftehimiet internazzjonali relatati mal-istatus tal-unitajiet u l-persunal tal-Unjoni u mal-parteċipazzjoni ta' Stati terzi f'operazzjonijiet tal-Unjoni.

               (10)

               F'konformità mal-Artikolu 41(2) tat-TUE u f'konformità mad-Deċiżjoni tal-Kunsill 2011/871/PESK (1), in-nefqa operazzjonali li tirriżulta minn din id-Deċiżjoni, li jkollha implikazzjonijiet militari jew ta' difiża, għandha titħallas mill-Istati Membri.

               (11)

               F'konformità mal-Artikolu 5 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża. B'konsegwenza ta' dan, id-Danimarka mhix tieħu sehem fl-adozzjoni ta' din id-Deċiżjoni, la hi marbuta minnha u lanqas hija soġġetta għall-applikazzjoni tagħha u ma tiħux sehem fil-finanzjament ta' din l-operazzjoni,

         ADOTTA DIN ID-DEĊIŻJONI:
   Artikolu 1
   Missjoni
   1.   L-Unjoni għandha tmexxi operazzjoni militari ta' tranżizzjoni fir-RĊA, EUFOR RCA, biex tikkontribwixxi għall-provvediment ta' ambjent sikur, bi trasferiment tar-responsabbiltajiet lill-Missjoni ta' Appoġġ Internazzjonali taħt tmexxija Afrikana fir-RĊA (AFISM-CAR) fi żmien erba' sa sitt xhur minn meta tintlaħaq il-Kapaċità Operattiva Sħiħa, f'konformità mal-mandat li jinsab fir-Riżoluzzjoni tal-KSNU 2134 (2014) u bil-konċentrazzjoni tal-azzjoni tagħha fiż-żona ta' Bagui.
   2.   L-EUFOR RCA għandha topera skont l-għanijiet politiċi, strateġiċi, politiko-militari stabbiliti fil-Kunċett ta' Maniġġar ta' Kriżi approvat mill-Kunsill fl-20 ta' Jannar 2014.
   Artikolu 2
   Ħatra tal-Kmandant tal-Operazzjoni tal-UE
   Il-Maġġur-Ġeneral Philippe Pontiès huwa b'dan maħtur Kmandant tal-Operazzjoni tal-UE tal-EUFOR RCA.
   Artikolu 3
   Għażla tal-Kwartieri Ġenerali tal-Operazzjoni ta-UE
   Il -Kwartieri Ġenerali tal-EUFOR RCA għandhom ikunu f'Larissa, il-Greċja.
   Artikolu 4
   Ippjanar u tnedija tal-operazzjoni
   1.   Ir-Regoli ta' Kumbattiment meħtieġa għall-fażi preparatorja tal-EUFOR RCA għandhom jiġu approvati mill-Kunsill mill-aktar fis possibbli wara l-adozzjoni ta' din id-Deċiżjoni.
   2.   Id-Deċiżjoni li tiġi varata l-EUFOR RCA għandha tiġi adottata mill-Kunsill wara l-approvazzjoni tal-Pjan tal-Operazzjoni u tar-Regoli tal-Kumbattiment meħtieġa għall-eżekuzzjoni tal-mandat.
   Artikolu 5
   Kontroll politiku u direzzjoni strateġika
   1.   Taħt ir-responsabbiltà tal-Kunsill u tar-RGħ, il-KPS għandu jeżerċita l-kontroll politiku u d-direzzjoni strateġika ta' EUFOR RCA. Il-Kunsill b'dan jawtorizza lill-KPS sabiex jieħu d-deċiżjonijiet rilevanti f'konformità mal-Artikolu 38 tat-TUE. Din l-awtorizzazzjoni għandha tinkludi s-setgħat li jiġu emendati d-dokumenti tal-ippjanar, inkluż il-Pjan tal-Operazzjoni, il-Linja tal-Kmand u r-Regoli ta' Kumbattiment. Din għandha tinkludi wkoll is-setgħat li jittieħdu deċiżjonijiet dwar il-ħatra tal-Kmandant tal-Operazzjoni tal-UE u tal-Kmandant tal-Forza tal-UE. Is-setgħat ta' deċiżjoni rigward l-għanijiet u t-tmiem tal-operazzjoni militari tal-UE għandhom jibqgħu f'idejn il-Kunsill.
   2.   Il-KPS għandu jirrapporta lill-Kunsill f’intervalli regolari.
   3.   Il-president tal-Kumitat Militari tal-UE (EUMC) għandu, f'intervalli regolari, jirrapporta lill-KPS fir-rigward tat-tmexxija tal-EUFOR RCA. Il-KPS jista’ jistieden lill-Kmandant tal-Operazzjoni tal-UE jew lill-Kmandant tal-Forza tal-UE għal-laqgħat tiegħu, skont kif ikun meħtieġ.
   4.   Il-KPS għandu jevalwa l-progress tal-EUFOR RCA tliet xhur wara li tiġi varata l-Operazzjoni, abbażi ta' rapport bil-miktub.
   Artikolu 6
   Direzzjoni militari
   1.   L-EUMC għandu jissorvelja l-eżekuzzjoni korretta ta' EUFOR RCA li ssir taħt ir-responsabbiltà tal-Kmandant tal-Operazzjoni tal-UE.
   2.   Il-Kmandant tal-Operazzjoni tal-UE għandu, f'intervalli regolari, jirrapporta lill-EUMC. L-EUMC jista’ jistieden lill-Kmandant tal-Operazzjoni tal-UE jew lill-Kmandant tal-Forza tal-UE għal-laqgħat tiegħu, skont kif ikun meħtieġ.
   3.   Il-President tal-EUMC għandu jaġixxi bħala l-punt ta' kuntatt ewlieni mal-Kmandant tal-Operazzjoni tal-UE.
   Artikolu 7
   Konsistenza tar-rispons u l-koordinazzjoni tal-Unjoni
   1.   Ir-RGħ għandu jiżgura l-implimentazzjoni ta' din id-Deċiżjoni u l-konsistenza tagħha mal-azzjoni esterna kollha tal-Unjoni, inklużi l-programmi ta' żvilupp tal-Unjoni u l-għajnuna umanitarja tagħha.
   2.   Mingħajr preġudizzju għall-katina ta' kmand, il-Kmandant tal-Operazzjoni tal-UE għandu jirċievi gwida politika lokali mill-Kap tad-Delegazzjoni tal-UE f'Bangui.
   3.   Ir-RGħ, assistit mis-Servizz Ewropew għall-Azzjoni Esterna (SEAE), għandu jaġixxi bħala punt ta' kuntatt ewlieni man-Nazzjonijiet Uniti, l-awtoritajiet tar-RĊA u l-pajjiżi ġirien, l-AU, l-ECCAS, kif ukoll ma' atturi internazzjonali u bilaterali oħrajn rilevanti.
   4.   L-arranġamenti ta' koordinazzjoni bejn il-Kmandant tal-Operazzjoni tal-UE, l-atturi tal-Unjoni u s-sħab strateġiċi ewlenin lokali rilevanti għall-operazzjoni għandhom jiġu definiti fid-dokument ta' ppjanar operazzjonali.
   Artikolu 8
   Parteċipazzjoni ta' Stati terzi
   1.   Mingħajr preġudizzju għall-awtonomija tat-teħid ta' deċiżjonijiet tal-Unjoni jew għall-qafas istituzzjonali uniku, u skont il-linji gwida rilevanti tal-Kunsill Ewropew, Stati terzi jistgħu jiġu mistiedna jieħdu sehem fil-missjoni.
   2.   Il-Kunsill b'dan jawtorizza lill-KPS biex jistieden lil Stati terzi sabiex joffru kontributi u biex jieħu d-deċiżjonijiet rilevanti dwar jekk jiġux aċċettati l-kontributi offerti, fuq ir-rakkomandazzjoni tal-Kmandant tal-Operazzjoni tal-UE u l-EUMC.
   3.   L-arranġamenti dettaljati għall-parteċipazzjoni ta' Stati terzi għandhom ikunu s-suġġett ta' ftehimiet konklużi skont l-Artikolu 37 tat-TUE u f'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea (TFUE). Fejn l-Unjoni u Stat terz ikunu kkonkludew ftehim li jistabbilixxi qafas għall-parteċipazzjoni ta' dan tal-aħħar f'missjonijiet ta' maniġġar ta' kriżi tal-Unjoni, id-dispożizzjonijiet ta' tali ftehim għandhom japplikaw fil-kuntest tal-EUFOR RCA.
   4.   L-Istati terzi li jagħmlu kontributi militari sinifikanti għal EUFOR RCA għandu jkollhom l-istess drittijiet u obbligi fir-rigward tat-tmexxija ta’ kuljum tal-operazzjoni bħall-Istati Membri li jieħdu sehem fl-operazzjoni.
   5.   Il-Kunsill b’dan jawtorizza lill-KPS biex jieħu d-deċiżjonijiet rilevanti rigward it-twaqqif ta’ Kumitat ta’ Kontributuri, fil-każ li xi Stati terzi jipprovdu kontributi militari sinifikanti.
   Artikolu 9
   Status tal-persunal immexxi mill-Unjoni
   L-istatus tal-unitajiet u l-persunal immexxija mill-Unjoni, inklużi l-privileġġi, l-immunitajiet u l-garanziji ulterjuri meħtieġa għat-twettiq u l-funzjonament bla xkiel tal-missjoni tagħhom, għandu jkun is-suġġett ta' ftehim konkluż skont l-Artikolu 37 tat-TUE u f'konformità mal-proċedura stabbilita fl-Artikolu 218 tat-TFUE.
   Artikolu 10
   Arranġamenti finanzjarji
   1.   L-ispejjeż komuni tal-operazzjoni militari tal-UE għandhom jiġu amministrati skont id-Deċiżjoni 2011/871/PESK.
   2.   L-ammont ta' referenza finanzjarja għall-ispejjeż komuni ta' EUFOR RCA għandu jkun ta' EUR 25,9 miljun. Il-perċentwal tal-ammont ta' referenza msemmi fl-Artikolu 25(1) tad-Deċiżjoni 2011/871/PESK għandu jkun ta' 50 %.
   Artikolu 11
   Ħruġ ta' informazzjoni
   1.   Ir-RGħ għandu jkun awtorizzat li jgħaddi lil Stati terzi assoċjati ma' din id-Deċiżjoni, kif adatt u f'konformità mal-ħtiġijiet ta' EUFOR RCA, informazzjoni klassifikata tal-UE ġġenerata għall-finijiet tal-operazzjoni, f'konformità mad-Deċiżjoni tal-Kunsill 2013/488/UE (2), kif ġej:

               (a)

               sal-livell previst mill-Ftehimiet applikabbli dwar is-Sigurtà tal-Informazzjoni konklużi bejn l-Unjoni u l-Istat terz ikkonċernat;

               (b)

               jew sal-livell “CONFIDENTIEL UE/EU CONFIDENTIAL” f'każijiet oħrajn.

         2.   Ir-RGħ għandu jkun awtorizzat jgħaddi lin-NU u lill-UA, f’konformità mal-ħtiġijiet operazzjonali ta' EUFOR RCA, informazzjoni klassifikata tal-UE sal-livell “RESTREINT UE/EU RESTRICTED” li jiġu ġġenerati għall-finijiet ta' EUFOR RCA, f’konformità mad-Deċiżjoni tal-Kunsill 2013/488/UE. Għandhom jitfasslu arranġamenti għal dan l-iskop bejn ir-RGħ u l-awtoritajiet kompetenti tan-NU u tal-UA.
   3.   Fil-każ ta’ ħtieġa operazzjonali speċifika u immedjata, ir-RGħ għandu jkun awtorizzat ukoll jgħaddi lill-Istat ospitanti kwalunkwe informazzjoni klassifikata tal-UE sal-livell “RESTREINT UE/EU RESTRICTED” li tiġi ġġenerata għall-finijiet tal-Operazzjoni, f’konformità mad-Deċiżjoni 2013/488/UE. Għandhom jitfasslu arranġamenti għal dan l-iskop bejn ir-RGħ u l-awtoritajiet kompetenti tal-Istat ospitanti.
   4.   Ir-RGħ għandu jkun awtorizzat li jgħaddi lill-Istati terzi assoċjati ma' din id-Deċiżjoni kwalunkwe dokument mhux klassifikat tal-UE marbut mad-deliberazzjonijiet tal-Kunsill dwar il-Operazzjoni u li jkun kopert mill-obbligu ta' segretezza professjonali skont l-Artikolu 6(1) tar-Regoli ta' Proċedura tal-Kunsill (3).
   5.   Ir-RGħ jista' jiddelega tali awtorizzazzjonijiet, kif ukoll il-kapaċità li jiġu konklużi l-arranġamenti msemmijin f'dan l-Artikolu lil uffiċjali tas-SEAE, lill-Kmandant tal-Operazzjoni tal-UE jew lill-Kmandant tal-Forza tal-UE, skont il-punt VII tal-Anness VI tad-Deċiżjoni 2013/488/UE.
   Artikolu 12
   Dħul fis-seħħ u terminazzjoni
   1.   Din id-Deċiżjoni tidħol fis-seħħ fid-data tal-adozzjoni tagħha.
   2.   L-EUFOR RCA għandha tintemm mhux aktar tard minn sitt xhur wara li tkun intlaħqet il-KOS.
   3.   Din id-Deċiżjoni għandha titħassar mid-data tal-għeluq tal-Kwartieri Ġenerali tal-UE skont il-pjanijiet approvati għat-tmiem tal-EUFOR RCA, u mingħajr preġudizzju għall-proċeduri li jirrigwardaw il-verifika u l-preżentazzjoni tal-kontijiet ta' EUFOR RCA, stabbiliti fid-Deċiżjoni 2011/871/PESK.

      Magħmul fi Brussell, l-10 ta’ Frar 2014.

            Għall-Kunsill

            Il-President

         C. ASHTON

      (1)  Deċiżjoni tal-Kunsill 2011/871/PESK tad-19 ta' Diċembru 2011 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta’ difiża (Athena) (ĠU L 343, 23.12.2011, p. 35).

      (2)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).

      (3)  Deċiżjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta’ Proċedura tiegħu (ĠU L 325, 11.12.2009, p. 35).


title: 2008/301/KE: Deċiżjoni tal-Kunsill tas- 7 ta’ April 2008 li taħtar membru supplenti Rumen fil-Kumitat tar-Reġjuni

text:
               15.4.2008

               MT

               Il-Ġurnal Uffiċjali ta’ l-Unjoni Ewropea

               L 105/4

         DEĊIŻJONI TAL-KUNSILL
   tas-7 ta’ April 2008
   li taħtar membru supplenti Rumen fil-Kumitat tar-Reġjuni
   (2008/301/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Rumen,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE (1) li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010,

               (2)

               Post ta’ membru supplenti fil-Kumitat tar-Reġjuni sar battal wara r-riżenja tas-Sur FILIP.

         IDDEĊIEDA:
   Artikolu 1
   Is-Sur Mihai Dan GROZA, kunsillier lokali u aġent sindku tal-muniċipalità Oradea, huwa maħtur membru supplenti tal-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010.
   Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.

      Magħmul fil-Lussemburgu, 7 ta’ April 2008.

            Għall-Kunsill

            Il-President

         R. ŽERJAV

      (1)  ĠU L 56, 25.2.2006, p. 75.


title: 2009/236/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet tas-Sitt, is-Seba', it-Tmien u d-Disa' Fondi Ewropej ta' Żvilupp għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/260

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet tas-Sitt, is-Seba', it-Tmien u d-Disa' Fondi Ewropej ta' Żvilupp għas-sena finanzjarja 2006
   (2009/236/KE)
   IL-PARLAMENT EWROPEW,
   wara li kkunsidra r-rapport tal-Kummissjoni dwar is-segwitu tad-deċiżjonijiet ta' kwittanza tal-2005 (COM(2007) 538 u l-anness tiegħu SEC(2007) 1185),
   wara li kkunsidra d-dikjarazzjonijiet finanzjarji u l-kontijiet tal-infiq għas-Sitt, is-Seba', it-Tmien u d-Disa' Fondi Ewropej għall-Iżvilupp għas-sena finanzjarja 2006 (COM(2007) 458 – C6-0118/2007) (1),
   wara li kkunsidra r-rapport dwar il-ġestjoni finanzjarja tas-Sitt, is-Seba', it-Tmien u d-Disa' Fondi Ewropej għall-Iżvilupp għas-sena 2006 (COM(2007) 240),
   wara li kkunsidra r-rapport annwali tal-Qorti tal-Awdituri dwar l-attivitajiet iffinanzjati mis-Sitt, is-Seba', it-Tmien u d-Disa' Fondi Ewropej għall-Iżvilupp għas-sena finanzjarja 2006, flimkien mat-tweġibiet ivverifikati tal-Kummissjoni (2),
   wara li kkunsidra d-dikjarazzjoni ta' assigurazzjoni dwar il-kredibiltà tal-kontijiet u l-legalità u r-regolarità tat-tranżazzjonijiet bażiċi pprovduta mill-Qorti tal-Awdituri skont l-Artikolu 248 tat-Trattat tal-KE (3),
   wara li kkunsidra r-rakkomandazzjonijiet tal-Kunsill tat-12 ta' Frar 2008 (16744/2007 – C6-0078/2008, 16745/2007 – C6-0079/2008, 16746/2007 – C6-0080/2008, 16748/2007 – C6-0081/2008),
   wara li kkunsidra r-Rapport ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku fuq naħa, u l-Komunità Ewropea u l-Istati Membri tagħha fuq in-naħa l-oħra, iffirmat f'Cotonou fit-23 ta' Ġunju 2000 (4) u rivedut fil-Lussembrugu fil-25 ta' Ġunju 2005 (5),
   wara li kkunsidra d-Deċizjoni tal-Kunsill 2001/822/KE tas-27 ta' Novembru 2001 dwar l-assoċjazzjoni tal-istati u t-territorji lil hinn mill-baħar mal-Komunità Ewropea (id-“Deċiżjoni ta' Assoċjazzjoni dwar lil hinn mill-baħar”) (6), emendata mid-Deċiżjoni tal-Kunsill 2007/249/KE tad-19 ta' Marzu 2007 (7),
   wara li kkunsidra l-Artikolu 33 tal-Ftehim Intern tal-20 ta' Diċembru 1995, bejn ir-rappreżentanti tal-Gvernijiet tal-Istati Membri li jiltaqgħu fi ħdan il-Kunsill, dwar il-finanzjament u l-amministrazzjoni tal-għajnuna Komunitarja skont it-Tieni Protokoll Finanzjarju għar-Raba' Konvenzjoni ACP-KE (8),
   wara li kkunsidra l-Artikolu 32 tal-Ftehim Intern tat-18 ta' Settembru 2000, bejn ir-Rappreżentanti tal-Gvernijiet tal-Istati Membri li jiltaqgħu fi ħdan il-Kunsill, dwar il-finanzjament u l-amministrazzjoni tal-għajnuna Komunitarja skont il-Protokoll Finanzjarju għall-Ftehim ta' Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha ffirmat f'Cotonou (Benin) fit-23 ta' Ġunju 2000, u l-allokazzjoni tal-assistenza finanzjarja lill-Pajjiżi u t-Territorji Extra-Ewropej li għalihom tapplika r-Raba' Parti tat-Trattat KE (9),
   wara li kkunsidra l-Artikolu 276 tat-Trattat KE,
   wara li kkunsidra l-Artikolu 74 tar-Regolament Finanzjarju tas-16 ta' Ġunju 1998 li japplika għall-koperazzjoni finanzjarja ta' żvilupp skont ir-raba' Konvenzjoni ACP-KE (10),
   wara li kkkunsidra l-Artikolu 119 tar-Regolament Finanzjarju tas-27 ta' Marzu 2003 li japplika għad-Disa' Fond Ewropew għall-Iżvilupp (11),
   wara li kkunsidra l-Artikoli 70 u 71, it-tielet inċiż tar-Regoli ta' Proċedura tiegħu, u l-Anness V tagħhom,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Iżvilupp (A6-0106/2008),

               1.

               Jinnota l-kontijiet annwali finali tas-Sitt, is-Seba', it-Tmien u d-Disa' Fondi Ewropej għall-Iżvilupp kif jidhru fit-tabella 1 tar-rapport annwali tal-Qorti tal-Awdituri;

               2.

               Japprova l-għeluq tal-kontijiet tas-Sitt, is-Seba', it-Tmien u d-Disa' Fondi Ewropej għall-Iżvilupp għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri u lill-Bank Ewropew għall-Investiment, u biex jagħmel arranġamenti biex tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 260, 31.10.2007, p. 1.

      (2)  ĠU C 259, 31.10.2007, p. 1.

      (3)  ĠU C 260, 31.10.2007, p. 258.

      (4)  ĠU L 317, 15.12.2000, p. 3.

      (5)  ĠU L 287, 28.10.2005, p. 4.

      (6)  ĠU L 314, 30.11.2001, p. 1 u ĠU L 324, 7.12.2001, p. 1.

      (7)  ĠU L 109, 26.4.2007, p. 33.

      (8)  ĠU L 156, 29.5.1998, p. 108.

      (9)  ĠU L 317, 15.12.2000, p. 355.

      (10)  ĠU L 191, 7.7.1998, p. 53.

      (11)  ĠU L 83, 1.4.2003, p. 1.


title: 2009/832/KE: Deċiżjoni tal-Kunsill tal- 10 ta’ Novembru 2009 dwar il-proċedura li tikkonċerna d-derogi mir-regoli tal-oriġini stabbiliti fil-Protokolli tal-Oriġini annessi mal-Ftehimiet ta’ Sħubija Ekonomika mal-Istati tal-AKP, u li tħassar id-Deċiżjoni 2000/399/KE

text:
               13.11.2009

               MT

               Il-Ġurnal Uffiċjali tal-Unjoni Ewropea

               L 297/12

         DEĊIŻJONI TAL-KUNSILL
   tal-10 ta’ Novembru 2009
   dwar il-proċedura li tikkonċerna d-derogi mir-regoli tal-oriġini stabbiliti fil-Protokolli tal-Oriġini annessi mal-Ftehimiet ta’ Sħubija Ekonomika mal-Istati tal-AKP, u li tħassar id-Deċiżjoni 2000/399/KE
   (2009/832/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien mat-tieni paragrafu tal-Artikolu 300(2) u l-Artikolu 300(4) tiegħu,
   Wara li kkunsidra l-proposta mill-Kummissjoni,
   Billi:

               (1)

               L-Anness V tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1) (“il-Ftehim ta’ Sħubija AKP-UE”) u l-Protokolli tiegħu, fosthom il-Protokoll 1 dwar id-definizzjoni tal-kunċett tal-“prodotti li joriġinaw” u l-metodi tal-kooperazzjoni amministrattiva, li skada fil-31 ta’ Diċembru 2007, skont l-Artikolu 37(1) ta’ dak il-Ftehim.

               (2)

               Kif previst fl-Artikolu 37(1) tal-Ftehim ta’ Sħubija AKP-KE, il-Ftehimiet ta’ Sħubija Ekonomika (“FSE”) ġew innegozjati ma’ gruppi reġjonali ta’ Stati Afrikani, tal-Karibew u tal-Paċifiku (“Stati tal-AKP”). Dawk il-FSE qed jiġu ffirmati progressivament sa mill-1 ta’ Jannar 2008.

               (3)

               L-Artikolu 39 tal-Protokoll I dwar id-definizzjoni tal-kunċett ta’ “prodotti li joriġinaw” u l-metodi tal-kooperazzjoni amministrattiva (‘il-Protokoll tal-Oriġini’) tal-Ftehim ta’ Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra (2) - l-ewwel FSE ffirmat mal-Istati tal-AKP - jipprevedi proċedura għall-għoti ta’ derogi mir-regoli tal-oriġini fuq talba ta’ Stat tal-AKP firmatarju għall-FSE. Id-derogi għandhom jiġu adottati minn Kumitat kompetenti. Huwa xieraq li tiġi prevista proċedura għall-istabbiliment ta’ pożizzjoni Komunitarja f’dak il-Kumitat b’mod li tkun tista’ tapplika wkoll għal dispożizzjonijiet simili ta’ Protokolli tal-Oriġini għal FSE oħrajn li għandhom jiġu ffirmati mal-Istati tal-AKP fil-futur.

               (4)

               L-Artikolu 39(8) tal-Protokoll tal-Oriġini jipprevedi li deċiżjoni għandha tittieħed malajr kemm jista’ jkun u fi kwalunkwe każ mhux aktar tard minn 75 jum ta’ xogħol minn meta t-talba tasal għand il-Komunità. Jekk il-Komunità ma tinfurmax lill-Istat tal-AKP li jkun għamel talba għal deroga dwar il-pożizzjoni tagħha rigward it-talba matul dan il-perijodu, it-talba għandha titqies li ġiet aċċettata.

               (5)

               Huwa għalhekk meħtieġ li tiġi adottata proċedura li tiżgura li l-pożizzjoni Komunitarja tista’ tiġi adottata u kkomunikata lill-Istati tal-AKP firmatarji għall-FSE kmieni biżżejjed sabiex jiġi żgurat li d-deċiżjoni rilevanti tkun tista’ tittieħed qabel dik l-iskadenza.

               (6)

               Id-Deċiżjoni tal-Kunsill 2000/399/KE tas-16 ta’ Ġunju 2000 dwar il-proċedura li tikkonċerna d-derogi mir-regoli tal-oriġini mniżżla fil-Protokoll Nru 1 tal-Ftehim ta’ Sħubija tal-AKP-KE (3) ipprevediet delegazzjoni ta’ poteri lill-Kummissjoni fir-rigward tal-adozzjoni ta’ pożizzjoni komuni tal-Komunità wara talba mill-Istati tal-AKP għal deroga mir-regoli tal-oriġini stabbiliti fil-Protokoll 1 tal-Anness V tal-Ftehim ta’ Sħubija tal-AKP-KE.

               (7)

               Delegazzjoni simili ta’ poteri lill-Kummissjoni għandha issa tkun prevista fir-rigward ta’ talbiet għal derogi mir-regoli tal-oriġini stabbiliti fil-Protokolli tal-Oriġini tal-FSE.

               (8)

               Id-Deċiżjoni 2000/399/KE għandha għalhekk tiġi mħassra,

         IDDEĊIEDA KIF ĠEJ:
   Artikolu 1
   Il-pożizzjoni Komunitarja fir-rigward ta’ talba ppreżentata mill-Istati tal-AKP firmatarji tal-Ftehimiet ta’ Sħubija Ekonomika (FSE) għal deroga mir-regoli tal-oriġini stabbiliti fil-Protokolli tal-Oriġini tal-FSE għandha tiġi adottata mill-Kummissjoni skont il-proċedura stabbilita fl-Artikolu 2.
   Artikolu 2
   1.   Il-Kummissjoni għandha tiġi megħjuna mill-Kumitat tal-Kodiċi Doganali stabbilit bl-Artikolu 248a(1) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (4).
   2.   Ir-rappreżentant tal-Kummissjoni għandu jippreżenta lill-Kumitat tal-Kodiċi Doganali abbozz ta’ pożizzjoni Komunitarja fi żmien 25 jum ta’ xogħol minn meta l-Komunità tirċievi talba għal deroga. Il-Kumitat tal-Kodiċi Doganali għandu jagħti opinjoni dwar l-abbozz f’limitu ta’ żmien determinat mill-President tiegħu skont l-urġenza tal-kwistjoni konċernata. L-opinjoni għandha tingħata bil-maġġoranza stabbilita fl-Artikolu 205(2) tat-Trattat fil-każ ta’ deċiżjonijiet li jeħtieġ li jiġu adottati mill-Kunsill fuq proposta mill-Kummissjoni. Il-voti tar-rappreżentanti tal-Istati Membri għandhom jiġu peżatibil-mod stabbilit f’dak l-Artikolu. Il-President m’għandux jivvota.
   3.   Il-Kummissjoni għandha tadotta l-pożizzjoni Komunitarja u tibgħatha minnufih lill-Kumitat kompetenti stabbilit bil-FSE rilevanti. Madankollu, jekk il-pożizzjoni Komunitarja mhix konformi mal-opinjoni tal-Kumitat tal-Kodiċi Doganali, hija għandha tiġi ppreżentata minnufih mill-Kummissjoni lill-Kunsill. F’dak il-każ, il-Kummisjoni għandha tipposponi t-trasmissjoni tagħha lill-Kumitat kompetenti stabbilit fil-qafas tal-FSE rilevanti għal perijodu ta’ 25 jum ta’ xogħol mid-data tal-vot fil-Kumitat tal-Kodiċi Doganali.
   4.   Il-Kunsill, li jaġġixxi b’maġġoranza kwalifikata, jista’ jadotta pożizzjoni Komunitarja differenti fil-perijodu previst fil-paragrafu 3.
   Artikolu 3
   1.   Id-Deċiżjoni 2000/399/KE hija b’dan rmħassra.
   2.   Ir-referenzi għad-Deċiżjoni mħassra għandhom jitqiesu bħala referenzi għal din id-Deċiżjoni.
   Artikolu 4
   Din id-Deċiżjoni għal tidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Artikolu 5
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-10 ta’ Novembru 2009.

            Għall-Kunsill

            Il-President

         A. BORG

      (1)  ĠU L 317, 15.12.2000, p. 3.

      (2)  ĠU L 289, 30.10.2008, p. 1.

      (3)  ĠU L 151, 24.6.2000, p. 16.

      (4)  ĠU L 302, 19.10.1992, p. 1.


title: 2007/853/KE: Deċiżjoni tal-Kummissjoni tat- 13 ta’ Diċembru 2007 dwar l-issoktar fis-sena 2008 ta’ provi u testijiet komparattivi tal-Komunità fuq żrieragħ u materjal ta’ propagazzjoni ta’ l- Asparagus officinalis skond id-Direttiva tal-Kunsill 2002/55/KE li ngħataw bidu fl-2005 (Test b’relevanza għaż-ŻEE)

text:
               20.12.2007

               MT

               Il-Ġurnal Uffiċjali ta’ l-Unjoni Ewropea

               L 335/59

         DEĊIŻJONI TAL-KUMMISSJONI
   tat-13 ta’ Diċembru 2007
   dwar l-issoktar fis-sena 2008 ta’ provi u testijiet komparattivi tal-Komunità fuq żrieragħ u materjal ta’ propagazzjoni ta’ l-Asparagus officinalis skond id-Direttiva tal-Kunsill 2002/55/KE li ngħataw bidu fl-2005
   (Test b’relevanza għaż-ŻEE)
   (2007/853/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2002/55/KE tat-13 ta’ Ġunju 2002 dwar it-tqegħid fis-suq ta’ żrieragħ tal-ħxejjex (1),
   Wara li kkunsidrat id-Deċiżjoni tal-Kummissjoni 2005/5/KE tas-27 ta’ Diċembru 2004 li tistabbilixxi l-arranġamenti għall-provi u t-testijiet komparattivi tal-Komunità fuq iż-żrieragħ u l-materjal ta’ propagazzjoni ta’ ċerti xtieli ta’ speċi agrikola u veġetali u ta’ dwieli skond id-Direttivi tal-Kunsill 66/401/KEE, 66/402/KEE, 68/193/KEE, 92/33/KEE, 2002/54/KE, 2002/55/KE, 2002/56/KE u 2002/57/KE għas-snin 2005 sa l-2009 (2), u b’mod partikolari l-Artikolu 3 tagħha,
   Billi:

               (1)

               Id-Deċiżjoni 2005/5/KE tistipula l-arranġamenti għal provi u testijiet komparattivi li għandhom isiru taħt id-Direttiva tal-Kunsill 2002/55/KE fir-rigward ta’ l-Asparagus officinalis mill-2005 sa l-2009.

               (2)

               Il-provi u t-testijiet imwettqa fl-2005, 2006 u 2007 għandhom jissoktaw fl-2008,

         IDDEĊIDIET KIF ĠEJ:
   Artikolu Uniku
   Il-provi u t-testijiet komparattivi tal-Komunità li bdew fl-2005 dwar iż-żrieragħ u materjal ta’ propagazzjoni ta’ l-Asparagus officinalis għandhom jissoktaw fl-2008 skond id-Deċiżjoni 2005/5/KE.

      Magħmul fi Brussell, 13 ta’ Diċembru 2007.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 193, 20.7.2002, p. 33. Id-Direttiva kif emendata l-aħħar mid-Direttiva tal-Kummissjoni 2006/124/KE (ĠU L 339, 6.12.2006, p. 12).

      (2)  ĠU L 2, 5.1.2005, p. 12.


title: 2009/773/KE,Euratom: Deċiżjoni tal-Kunsill tal- 14 ta’ Ottubru 2009 li taħtar lid-Deputat Segretarju Ġenerali tal-Kunsill tal-Unjoni Ewropea għall-perijodu mit- 18 ta’ Ottubru 2009 sal- 31 ta’ Ottubru 2009

text:
               22.10.2009

               MT

               Il-Ġurnal Uffiċjali tal-Unjoni Ewropea

               L 277/20

         DEĊIŻJONI TAL-KUNSILL
   tal-14 ta’ Ottubru 2009
   li taħtar lid-Deputat Segretarju Ġenerali tal-Kunsill tal-Unjoni Ewropea għall-perijodu mit-18 ta’ Ottubru 2009 sal-31 ta’ Ottubru 2009
   (2009/773/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(2) tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 121(2) tiegħu,
   Billi:

               (1)

               Il-mandat tad-Deputat Segretarju Ġenerali attwali tal-Kunsill tal-Unjoni Ewropea ser jintemm fis-17 ta’ Ottubru 2009 (1).

               (2)

               Id-Deputat Segretarju Ġenerali tal-Kunsill għandu jinħatar sal-31 ta’ Ottubru 2009,

         IDDEĊIEDA KIF ĠEJ:
   Artikolu 1
   Is-Sur Pierre DE BOISSIEU huwa b’dan maħtur Deputat Segretarju Ġenerali tal-Kunsill tal-Unjoni Ewropea għall-perijodu mit-18 ta’ Ottubru 2009 sal-31 ta’ Ottubru 2009.
   Artikolu 2
   Din id-Deċiżjoni għandha tiġi notifikata lis-Sur Pierre DE BOISSIEU mill-President tal-Kunsill.
   Hija għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-14 ta’ Ottubru 2009.

            Għall-Kunsill

            Il-President

         E. ERLANDSSON

      (1)  ĠU L 236, 7.7.2004, p. 17.


title: Deċiżjoni tal-Kunsill tas- 7 ta’ Marzu 2011 li taħtar il-membri u l-membri supplenti tal-Bord ta’ Tmexxija tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Greċja, Franza, l-Italja, l-Ungerija u s-Slovakkja

text:
               17.3.2011

               MT

               Il-Ġurnal Uffiċjali tal-Unjoni Ewropea

               C 83/4

         DEĊIŻJONI TAL-KUNSILL
   tas-7 ta’ Marzu 2011
   li taħtar il-membri u l-membri supplenti tal-Bord ta’ Tmexxija tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Greċja, Franza, l-Italja, l-Ungerija u s-Slovakkja
   2011/C 83/04
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (1), u b’mod partikolari l-Artikolu 6 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta’ min iħaddem,
   Billi:

               (1)

               Bid-Deċiżjoni tiegħu tat-22 ta’ Novembru 2010 (2), il-Kunsill ħatar il-membri u l-membri supplenti tal-Bord ta’ Tmexxija tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-perijodu mill-1 ta’ Diċembru 2010 sat-30 ta’ Novembru 2013, bl-eċċezzjoni ta’ ċerti membri.

               (2)

               Il-Gvernijiet tal-Greċja, Franza, l-Italja, l-Ungerija u s-Slovakkja, u l-organizzazzjonijiet tal-impjegati ppreżentaw nominazzjonijiet għal għadd ta’ pożizzjonijiet li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħtura membri u membri supplenti tal-Bord ta’ Tmexxija tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-perijodu li jintemm fit-30 ta’ Novembru 2013:
   I.   RAPPREŻENTANTI TAL-GVERN

               Pajjiż

               Membri

               Supplenti

               Italja

               Is-Sur Michele TIRABOSCHI

               Is-Sur Francesco CIPRIANI

               Ungerija

               Is-Sinjura Eszter ENYEDI

               Slovakkja

               Is-Sinjura Lilit MAMIKONYAN

               Is-Sinjura Silvia GREGORCOVÁ

   II.   RAPPREŻENTANTI TAL-ORGANIZZAZZJONIJIET TAL-IMPJEGATI

               Pajjiż

               Membri

               Supplenti

               Greċja

               Is-Sur Alexandros KALIVIS

               Is-Sur Konstantinos ISSYCHOS

               Franza

               Is-Sur Jean Jacques DANIS

               Ungerija

               Is-Sur László GYIMESI

         Artikolu 2
   Il-Kunsill ser jaħtar il-membri u l-membri supplenti li għadhom ma ġewx innominati f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta’ Marzu 2011.

            Għall-Kunsill

            Il-President

         CZOMBA S.

      (1)  ĠU L 139, 30.5.1975, p. 1.

      (2)  ĠU C 322, 27.11.2010, p. 8.


title: 2006/535/KE: Deċiżjoni tal-Kunsill tad- 29 ta’ April 2004 dwar l-iffirmar u l-applikazzjoni provviżorja ta' Protokoll għall-Ftehim ta' Sħubija u Koperazzjonili jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Moldova, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma’ l-Unjoni Ewropea

text:
               16.8.2006

               MT

               Il-Ġurnal Uffiċjali ta’ l-Unjoni Ewropea

               L 224/8

         DEĊIŻJONI TAL-KUNSILL
   tad-29 ta’ April 2004
   dwar l-iffirmar u l-applikazzjoni provviżorja ta' Protokoll għall-Ftehim ta' Sħubija u Koperazzjonili jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma’ l-Unjoni Ewropea
   (2006/535/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
   Wara li kkunsidra t-Trattat ta' l-Adeżjoni tas-16 ta' April 2003, u b'mod partikolari l-Artikolu 2(3) tiegħu,
   Wara li kkunsidra l-Att anness mat-Trattat ta' l-Adeżjoni, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               It-8 ta' Diċembru 2003, il-Kunsill awtorizza lill-Kummissjoni, f'isem il-Komunità u l-Istati Membri tagħha, sabiex tinnegozja mar-Repubblika tal-Moldova Protokoll għall-Ftehim ta' Sħubija u Koperazzjoni li jieħu kont ta' l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma’ l-Unjoni Ewropea, u li jipprovdi għal ċerti aġġustamenti tekniċi marbuta ma' l-iżviluppi istituzzjonali u legali fi ħdan l-Unjoni Ewropea.

               (2)

               Suġġett għall-konklużjoni eventwali tiegħu f'data aktar tard, il-Protokoll ġie negozjat bejn il-Partijiet and issa għandu jiġi ffirmat f'isem il-Komunità Ewropea u l-Istati Membri tagħha.

               (3)

               Il-Protokoll għandu jiġi applikat fuq bażi provviżorja mid-data ta' l-Adeżjoni, u dan sa meta jitlestew il-proċeduri relevanti għall-konklużjoni formali tiegħu,

         IDDEĊIEDA KIF ĠEJ:
   Artikolu 1
   Il-President tal-Kunsill huwa b'dan awtorizzat jinnomina l-persuna jew persuni li jkollhom is-setgħa jiffirmaw, f'isem il-Komunità Ewropea u l-Istati Membri tagħha, il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra, sabiex jittieħed kont ta' l-adeżjoni tar-Repubblika Ċeka, tar-Repubblika ta’ Ċipru, tar-Repubblika ta’ l-Estonja, tar-Repubblika tal-Latvja, tar-Repubblika tal-Litwanja, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, tar-Repubblika Slovakka u tar-Repubblika ta’ l-Ungerija ma’ l-Unjoni Ewropea, suġġett għall-konklużjoni eventwali tiegħu fi stadju aktar tard.
   It-test tal-Protokoll huwa mehmuż ma' din id-Deċiżjoni (1).
   Artikolu 2
   Sa meta jidħol fis-seħħ, il-Protokoll għandu jiġi applikat fuq bażi provviżorja mid-data ta' l-Adeżjoni.

      Magħmula fil-Lussemburgu, nhar id-29 ta’ April 2004.

            Għall-Kunsill

            Il-President

         J. PRÖLL

      (1)  Ara paġna 10 ta’ dan il-Ġurnal Uffiċjali.
   PROTOKOLL
   għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, biex jieħu kont ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka ma’ l-Unjoni Ewropea
   IR-RENJU TAL-BELĠJU,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TA' L-ESTONJA,
   IR-REPUBBLIKA ELLENIKA,
   IR-RENJU TA' SPANJA,
   IR-REPUBBLIKA FRANĊIŻA,
   L-IRLANDA,
   IR-REPUBBLIKA TALJANA,
   IR-REPUBBLIKA TA' ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA' L-UNGERIJA,
   IR-REPUBBLIKA TA' MALTA,
   IR-RENJU TA' L-OLANDA,
   IR-REPUBBLIKA TA' L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-REPUBBLIKA TAS-SLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA' L-IŻVEZJA,
   IR-RENJU UNIT TAL-GRAN BRITTANJA U L-IRLANDA TA' FUQ,
   minn issa 'l quddiem imsejħa l-“Istati Membri”, rappreżentati mill-Kunsill ta' l-Unjoni Ewropea, u
   IL-KOMUNITÀ EWROPEA U L-KOMUNITÀ EWROPEA TA’ L-ENERĠIJA ATOMIKA,
   minn issa 'l quddiem imsejħa “l-Komunitajiet”, rappreżentati mill-Kunsill ta' l-Unjoni Ewropea u l-Kummissjoni Ewropea,
   min-naħa l-waħda, u
   R-REPUBBLIKA TAL-MOLDOVA
   min-naħa l-oħra,
   WARA LI KKUNSIDRAW l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja ma' l-Unjoni Ewropea fl-1 ta' Mejju 2004,
   FTIEHMU KIF ĠEJ:
   Artikolu 1
   Ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja għandhom ikunu Partijiet għall-Ftehim ta' Sħubija u Kooperazzjoni, li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, iffirmat fi Brussel fit-28 ta' Novembru 1994 (minn issa 'l quddiem il-“Ftehim”) u għandhom jadottaw u jieħdu nota rispettivament, bl-istess mod bħall-Istati Membri l-oħra, tat-testi tal-Ftehim, kif ukoll tad-Dikjarazzjonijiet Konġunti, l-Iskambji ta' Ittri, u d-Dikjarazzjoni tar-Repubblika tal-Moldova annessi ma' l-Att Finali iffirmat fl-istess data u l-Protokoll għall-Ftehim tal-15 ta' Mejju 1997 li daħal fis-seħħ fit-12 ta' Ottubru 2000.
   Artikolu 2
   Biex jittieħed kont ta' żviluppi istituzzjonali reċenti fi ħdan l-Unjoni Ewropea, il-Partijiet jaqblu li, wara t-tmiem tat-Trattat li jistabbilixxi l-Komunità Ewropea tal-Faħam u l-Azzar, dispożizzjonijiet eżistenti fil-Ftehim li jirreferu għall-Komunità Ewropea tal-Faħam u l-Azzar għandhom jitqiesu li qed jirreferu għall-Komunità Ewropea li assumiet id-drittijiet u l-obbligi kollha kkuntrattati mill-Komunità Ewropea tal-Faħam u l-Azzar.
   Artikolu 3
   Dan il-Protokoll għandu jifforma parti integrali tal-Ftehim.
   Artikolu 4
   1.   Dan il-Protokoll għandu jiġi approvat mill-Komunitajiet, mill-Kunsill ta' l-Unjoni Ewropea f'isem l-Istati Membri, u mir-Repubblika tal-Moldova skond il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettieq tal-proċeduri korrispondenti msemmija fil-paragrafu ta' qabel dan. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill ta' l-Unjoni Ewropea.
   Artikolu 5
   1.   Dan il-Protokoll għandu jidħol fis-seħħ fl-istess jum bħat-Trattat ta' Adeżjoni ta' l-2003, basta li l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data.
   2.   Meta mhux l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data, dan il-Protokoll għandu jidħol fis-seħħ fl-ewwel jum ta' l-ewwel xahar wara d-data ta' meta jkun ġie depożitat l-aħħar strument ta' approvazzjoni
   3.   Meta mhux l-istrumenti ta' approvazzjoni kollha ta' dan il-Protokoll ikunu ġew depożitati qabel l-1 ta' Mejju 2004, dan il-Protokoll għandu japplika b'mod provviżorju b'effett mill-1 ta' Mejju 2004.
   Artikolu 6
   It-testi tal-Ftehim, ta’ l-Att Finali u tad-dokumenti kollha annessi miegħu, kif ukoll il-Protokoll għall-Ftehim ta' Sħubija u Kooperazzjoni tal-15 ta' Mejju 1997, huma mfassla fil-lingwa Ċeka, Estona, Latvjana, Litwana, Maltija, Pollakka, Slovakka, Slovena u Ungeriża.
   Dawn it-testi (1) huma annessi ma' dan il-Protokoll u huma ugwalment awtentiċi mat-testi fil-lingwi l-oħra li fihom huma imfassla l-Ftehim, l-Att Finali u d-dokumenti annessi miegħu, kif ukoll il-Protokoll għall-Ftehim ta' Sħubija u Kooperazzjoni tal-15 ta' Mejju 1997.
   Artikolu 7
   Dan il-Protokoll huwa mfassal f'żewġ kopji fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovena, Slovakka, Spanjola, Taljana, Ungeriża, Żvediża u Moldava, b’kull wieħed minn dawn it-testi jkun ugwalment awtentiku.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Întocmit la Bruxelles în a treizecea zi a lunii aprilie în anul doua mii patru.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Pentru Statele Membre

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Pentru Comunitatile Europene

         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         Moldova részéről
         Għar-Repubblika tal-Moldavja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar
         Pentru Republica Moldova

      (1)  Il-verżjoni Ċeka, Estonjana, Latvjana. Litwana, Maltija, Pollakka, Slovakka, Slovena u Ungeriża ta' dan il-Ftehim għandhom jiġu ppubblikati fl-edizzjoni speċjali tal-Ġurnal Uffiċċjali f'data aktar tard.